open-index/open-wikipedia-markdown huggingface dataset:
എന്റമ്മേടെ ജിമിക്കി കമ്മൽ

2017-ൽ ലാൽ ജോസ് സംവിധാനം ചെയ്ത് പുറത്തിറങ്ങിയ വെളിപാടിന്റെ പുസ്തകം എന്ന ചലച്ചിത്രത്തിലെ ഒരു ഗാനമാണ് **എന്റമ്മേടെ ജിമിക്കി കമ്മൽ**. ഷാൻ റഹ്മാൻ സംഗീത സംവിധാനം നിർവ്വഹിച്ചിരിക്കുന്ന ഈ ഗാനം ആലപിച്ചത് വിനീത് ശ്രീനിവാസൻ, രഞ്ജിത്ത് ഉണ്ണി എന്നിവർ ചേർന്നാണ്. മലയാള കവി അനിൽ പനച്ചൂരാനാണ് ഗാനത്തിന്റെ വരികൾ എഴുതിയത്. ചില നാടൻ പാട്ടുകളിൽ നിന്നും ഈ ഗാനത്തിലെ വരികൾ കടമെടുത്തിട്ടുമുണ്ട്. സമൂഹമാധ്യമങ്ങളിലൂടെ വൈറലാവുകയും യൂട്യൂബിൽ ആരാധകർ ഗാനത്തിന്റെ നൃത്താവിഷ്കാരം ചേർക്കുകയും ചെയ്തതോടെ ഈ ഗാനം കൂടുതൽ ശ്രദ്ധിക്കപ്പെട്ടു. ജിമിക്കി കമ്മൽ എന്ന പേരിലാണ് ഈ ഗാനം കൂടുതലായും അറിയപ്പെട്ടത്. മോഹൻലാൽ, അനൂപ് മേനോൻ, ശരത് കുമാർ, അന്ന രേഷ്മ രാജൻ എന്നിവരാണ് വെളിപാടിന്റെ പുസ്തകത്തിലെ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്. ആന്റണി പെരുമ്പാവൂരാണ് ചിത്രത്തിന്റെ നിർമ്മാതാവ്. 
## നിർമ്മാണം
വെളിപാടിന്റെ പുസ്തകത്തിന്റെ തിരക്കഥാകൃത്തായ ബെന്നി പി. നായരമ്പലം, ചിത്രത്തിന്റെ സംഗീത സംവിധായകനായ ഷാൻ റഹ്മാന് ജിമിക്കി കമ്മലിന്റെ ആദ്യത്തെ നാല് വരികൾ നൽകുകയും അതിന് സമാനമായ ഗാനത്തിന് ഈണം നൽകാൻ നിർദ്ദേശിക്കുകയും ചെയ്തു. ഈണം നൽകിയതിനു ശേഷം ഗാനരചയിതാവ് അനിൽ പനച്ചൂരാനും ഷാൻ റഹ്മാനും ആദ്യ നാല് വരികൾ അതേപോലെ ഉപയോഗിക്കാൻ തീരുമാനിച്ചു. വെളിപാടിന്റെ പുസ്തകത്തിന്റെ സംവിധായകൻ ലാൽ ജോസ് ഈ നിർദ്ദേശം അംഗീകരിക്കുകയും ചെയ്തു. തുടർന്ന് അനിൽ പനച്ചൂരാൻ സമാനമായ വരികൾ ഗാനത്തോടൊപ്പം കൂട്ടിച്ചേർക്കുകയുണ്ടായി. മലയാള ചലച്ചിത്ര നടനും സംവിധായകനും പിന്നണി ഗായകനുമായ വിനീത് ശ്രീനിവാസനും രഞ്ജിത്ത് ഉണ്ണിയും ചേർന്നാണ് ഈ ഗാനം ആലപിച്ചത്. 
## റിലീസും പ്രതികരണങ്ങളും
2017 ഓഗസ്റ്റ് 17ന് വെളിപാടിന്റെ പുസ്തകം എന്ന ചലച്ചിത്രത്തിന്റെ ഒരു പ്രോമോ വീഡിയോയായാണ് ഈ ഗാനം പുറത്തിറക്കിയത്. തുടർന്ന് ഗാനം ഹിറ്റായി മാറുകയും ഗാനത്തിന്റെ പല നൃത്ത വീഡിയോകളും യൂട്യൂബ്, ഫെയ്‌സ്ബുക്ക് എന്നിവയിൽ പ്രത്യക്ഷപ്പെടുകയും ചെയ്തു. ഇവയിൽ പല നൃത്താവിഷ്കാരങ്ങളും വൈറലായി മാറി.

കൊച്ചിയിൽ സ്ഥിതി ചെയ്യുന്ന ഇന്ത്യൻ സ്കൂൾ ഓഫ് കൊമേഴ്സിലെ അധ്യാപകരുടെയും വിദ്യാർത്ഥികളുടെയും സംഘം അവതതരിപ്പിച്ച നൃത്തത്തിന്റെ വീഡിയോയാണ് ഇത്തരത്തിൽ വളരെവേഗം പ്രശസ്തമായവയിലൊന്ന്. ഈ നൃത്ത വീഡിയോയിലെ പ്രധാന നർത്തകരായിരുന്ന ഷെറിൽ ജി കടവൻ, അന്ന ജോർജ്ജ് എന്നിവരും ശ്രദ്ധിക്കപ്പെട്ടു. തുടർന്ന് ഷെറിൽ ജി. കടവന് പല ചലച്ചിത്രങ്ങളിലും അഭിനയിക്കാൻ അവസരം വാഗ്ദാനം ചെയ്യപ്പെട്ടു. പിന്നീട് അമേരിക്കൻ മാധ്യമ പ്രസിദ്ധീകരണ കമ്പനിയായ ന്യൂസ് കോർപ് ഈ ഗാനം അന്താരാഷ്ട്രമായി പ്രദർശിപ്പിക്കാനുള്ള അവകാശങ്ങൾ കരസ്ഥമാക്കുകയുണ്ടായി. 

കൂടാതെ മുംബൈയിലെ ടീം നാച്ച് എന്ന നൃത്തസംഘത്തിലുള്ളവരുടെ നൃത്ത വീഡിയോയും ശ്രദ്ധിക്കപ്പെട്ടു.  നിക്കോൾ, സൊനാൽ എന്നിവരായിരുന്നു ഈ നൃത്താവിഷ്കാരം അവതരിപ്പിച്ചത്. മലയാള ചലച്ചിത്ര അഭിനേതാവും നിർമ്മാതാവുമായ വിജയ് ബാബു, തന്റെ അടുത്ത ചലച്ചിത്രമായ ആട് 2-ൽ ഒരു ഗാനരംഗത്തിൽ സൊനാലും നിക്കോളും അഭിനയിക്കുമെന്ന് അറിയിച്ചിരുന്നു. ഇത്തരത്തിൽ പ്രശസ്തമായ മറ്റൊരു വീഡിയോ ആദി എന്ന ചലച്ചിത്രത്തിന്റെ അണിയറ പ്രവർത്തകരുടേതായിരുന്നു. പ്രണവ് മോഹൻലാൽ, അനുശ്രീ, അദിതി രവി, ലിന്റ ജിത്തു എന്നിവരായിരുന്നു ഈ വീഡിയോയിൽ നൃത്തം ചെയ്തത്. 

അമേരിക്കൻ ചലച്ചിത്ര നടനും ടെലിവിഷൻ അവതാരകനുമായ ജിമ്മി കിമ്മൽ താൻ ഈ ഗാനത്തെ വളരെയധികം സ്നേഹിക്കുന്നുവെന്ന്  ട്വീറ്റ് ചെയ്തിരുന്നു.

## അവലംബം


വർഗ്ഗം:മലയാളചലച്ചിത്രഗാനങ്ങൾ
കെവിൻ ഡി ബ്രൂണ

**കെവിൻ ഡി ബ്രൂണ** (ഡച്ച് ഉച്ചാരണം: kɛvɪn də brœynə, ജനനം: 28 ജൂൺ 1991) ഒരു ബെൽജിയൻ പ്രൊഫഷണൽ ഫുട്ബോൾ കളിക്കാരനാണ്. ഇറ്റാലിയൻ ക്ലബായ നാപോളിക്കും ബെൽജിയൻ ദേശീയ ടീമിനും വേണ്ടി മധ്യനിരയിൽ കളിക്കുന്ന ഒരു കളിക്കാരനാണ് ഇദ്ദേഹം. കേളീശൈലിയുടെ സവിശേഷതകൊണ്ടു മാധ്യമങ്ങൾ, പരിശീലകർ, സഹകളിക്കാർ എന്നിവർ പലപ്പോഴും അദ്ദേഹത്തെ സമ്പൂർണ കളിക്കാരനായി വിശേഷിപ്പിക്കുകയും യൂറോപ്പിലെ മികച്ച കളിക്കാരിൽ ഒരാളായി കണക്കാക്കുകയും ചെയ്യുന്നു. 2017 ൽ ദി ഗാർഡിയൻ ദിനപത്രം ലോകത്തിലെ നാലാമത്തെ മികച്ച ഫുട്ബോളറായി തെരഞ്ഞെടുത്തു.

ബെൽജിയൻ പ്രൊഫഷണൽ ഫുട്ബോൾ ക്ലബ്ബ് ജെങ്ക് വഴിയാണ് കെവിൻ തന്റെ കരിയറിന് തുടക്കമിട്ടത്. 2012 ൽ അദ്ദേഹം ഇംഗ്ലീഷ് ക്ലബ്ബായ ചെൽസിയിൽ ചേർന്നു. അവിടെ അദ്ദേഹത്തെ കുറച്ചു അവസരങ്ങളിൽ മാത്രമാണ് ഉപയോഗിച്ചത് പിന്നീട് വേർഡർ ബ്രെമെൻ ക്ലബ്ബിനു വായ്പയായി നൽകി. 2014 ൽ 18 ദശലക്ഷം പൗണ്ട് പ്രതിഫലത്തിന് വോൾഫ്സ്ബർഗ് ക്ലബ്ബ്മായി അദ്ദേഹം കരാർ ഒപ്പിട്ടു, 2015-ൽ കെവിൻ  ജർമ്മനിയിലെ ഫുട്ബോളർ ഓഫ് ദി ഇയർ ആയി തിരഞ്ഞെടുത്തു.  ആ വർഷം തന്നെ 54 ദശലക്ഷം പൗണ്ട് എന്ന റെക്കോർഡ് പ്രതിഫലതുക നേടി  അദ്ദേഹം മാഞ്ചസ്റ്റർ സിറ്റി ക്ലബ്ബിൽ ചേർന്നു. 

2010 ൽ അന്താരാഷ്ട്ര ഫുട്ബോളിൽ ബെൽജിയത്തിനു വേണ്ടി അരങ്ങേറ്റം നടത്തിയ കെവിൻ അവർക്കുവേണ്ടി 50 തവണ ബൂട്ട് കെട്ടി. 2014 ഫിഫ ലോകകപ്പിലും 2016 യുവേഫ യൂറോ കപ്പിലും ക്വാർട്ടർ ഫൈനൽ യോഗ്യത നേടിയ ബെൽജിയൻ ടീമിന്റെ ഭാഗമായിരുന്നു ഇദ്ദേഹം.

## കരിയർ സ്റ്റാറ്റിസ്റ്റിക്സ്

### ക്ലബ്ബ്

### അന്താരാഷ്ട്ര മത്സരങ്ങൾ
വലത്ത്‌|ലഘുചിത്രം|224x224ബിന്ദു|De Bruyne playing for Belgium in 2013

### അന്താരാഷ്ട്ര ഗോളുകൾ

: *Scores and results lists Belgium's goal tally first*

## അവലംബം

## ബാഹ്യ കണ്ണികൾ
* Kevin De Bruyne profile at Belgian FA
* 
* 
* 
* 
വർഗ്ഗം:1991-ൽ ജനിച്ചവർ
വർഗ്ഗം:2014 ഫിഫ ലോകകപ്പിലെ കളിക്കാർ
വർഗ്ഗം:ജീവിച്ചിരിക്കുന്നവർ
സ്മാർട്ട് മീറ്റർ

വലത്ത്‌|ലഘുചിത്രം| Example of a smart meter based on Open smart grid protocol (OSGP) in use in Europe that has the ability to reduce load, disconnect-reconnect remotely, and interface to gas and water meters.
വലത്ത്‌|ലഘുചിത്രം|Newer retrofitted U.S. domestic digital electricity meter Elster REX with 900MHz mesh network topology for automatic meter reading and "EnergyAxis" time-of-use metering.
വലത്ത്‌|ലഘുചിത്രം|Each local mesh networked smart meter has a hub such as this Elster A3 Type A30 which interfaces 900MHz smart meters to the metering automation server via a landline.
വൈദ്യുതി ഉപയോഗം സംബന്ധിച്ച വിവരങ്ങൾ ചുരുങ്ങിയത് ഒരു മണിക്കൂറിലോ അതിൽ കൂടിയ ഇടവേളകളിലോ വൈദ്യുതി വിതരണം നടത്തുന്ന സ്ഥാപനത്തിന് ഡാറ്റാ രൂപത്തിൽ കൈമാറ്റം ചെയ്യപ്പെടുവാൻ കഴിയുന്ന ഒരു ഇലക്ട്രാണിക്സ് ഉപകരണമാണ് സ്മാർട്ട് മീറ്ററുകൾ
### ചരിത്രം
സ്മാർട്ട് മീറ്റർ എന്ന ആശയത്തിന് പിന്നിൽ പ്രവർത്തിച്ച വ്യക്തി തിയോഡോർ പരാസ്‌കേവാക്കോസ് (Theodore Paraskevakos) ആണ്.

1972-ൽ, തിയോഡോർ പരാസ്‌കേവാക്കോസ് (ഒരു ഗ്രീക്ക്-അമേരിക്കൻ കണ്ടുപിടുത്തക്കാരൻ) അമേരിക്കയിലെ ഹണ്ട്‌സ്‌വില്ലിലുള്ള ബോയിംഗിൽ ജോലി ചെയ്യുന്ന സമയത്ത്, മീറ്റർ റീഡിംഗ് എടുക്കാൻ കഴിയുന്ന ഒരു സെൻസർ മോണിറ്ററിംഗ് സംവിധാനം വികസിപ്പിച്ചു.
നിലവിലെ കോളർ ഐഡി സംവിധാനത്തിൻ്റെ സാങ്കേതികവിദ്യയുടെ ഒരു ഉപോൽപ്പന്നമായിരുന്നു ഇത്.
ഈ സാങ്കേതികവിദ്യയ്ക്ക് അദ്ദേഹത്തിന് 1974-ൽ യു.എസ്. പേറ്റൻ്റ് ലഭിച്ചു.
1977-ൽ അദ്ദേഹം Metretek, Inc. എന്ന കമ്പനി സ്ഥാപിക്കുകയും ആദ്യത്തെ പൂർണ്ണമായും ഓട്ടോമേറ്റഡ് ആയ, വാണിജ്യപരമായി ലഭ്യമായ റിമോട്ട് മീറ്റർ റീഡിംഗ് സിസ്റ്റം വികസിപ്പിക്കുകയും നിർമ്മിക്കുകയും ചെയ്തു.

## References

വർഗ്ഗം:വൈദ്യുതിവിതരണം
സൂപ്പർ കപ്പ് (ഇന്ത്യ)

ഇന്ത്യയിലെ ഒരു നോക്കൗട്ട് ഫുട്ബോൾ ടൂർണമെന്റാണ് *'സൂപ്പർ hopping*. ഐ ലീഗിലെയും ഇന്ത്യൻ സൂപ്പർ ലീഗിലെയും 16 ടീമുകൾ ടൂർണമെന്റിൽ പങ്കെടുക്കുന്നുണ്ട്.അഖിലേന്ത്യാ ഫുട്ബോൾ ഫെഡറേഷൻ സംഘടിപ്പിക്കുന്ന ടൂര്ണമെന്റാണിത്. 

## ഘടന
സൂപ്പർ കപ്പ് ഒരു നോക്കൗട്ട് ഫുട്ബോൾ ടൂർണമെന്റാണ്. ഇൻഡ്യയിലെ ഐ ലീഗ്, ഇന്ത്യൻ സൂപ്പർ ലീഗ് എന്നീ പ്രമുഖ പ്രൊഫഷണൽ ഫുട്ബോൾ ടീമുകളിലെ ആദ്യ ആറു സ്ഥാനക്കാരും ഇരു ലീഗിലെയും അവസാന നാലു സ്ഥാ.നക്കാരിൽ നിന്നു പരസ്പരം യോഗ്യത മത്സരങ്ങൾ കളിച്ചു ജയിച്ചു വരുന്നവരും ചേർന്ന് ആകെ പതിനാറ് ടീമുകളാണ്.ഈ ടൂർണമെന്റിൽ പങ്കെടുക്കുന്നത്.

## ചരിത്രം
2018 ഫെബ്രുവരി 19 ന്, അഖിലേന്ത്യാ ഫുട്ബോൾ ഫെഡറേഷൻ ഫെഡറേഷൻ കപ്പ്, ഇന്ത്യയുടെ പ്രധാന നോക്കൗട്ട് ഫുട്ബോൾ ടൂർണമെന്റിന് പകരം സൂപ്പർ കപ്പ്  എന്ന പുതിയ ടൂർണമെന്റ് സംഘടിപ്പിക്കുന്നതായി പ്രഖ്യാപിച്ചു. ഉദ്ഘാടന ടൂർണമെന്റിനുള്ള യോഗ്യതാ മത്സരങ്ങൾ മാർച്ച് 15 ന് ആരംഭിക്കുകയും 2018 മാർച്ച് 16 ന് അവസാനിക്കുകയും ചെയ്തു. തുടർന്ന് മാർച്ച് 31 ന് ആരംഭിച്ച മത്സരം 2018 ഏപ്രിൽ 20 ന് അവസാനിക്കും.കലിംഗ സ്റ്റേഡിയത്തിൽ നിലവിൽ ടൂർണമെന്റ് നടക്കുന്നത്.

## ഇതു കൂടെ കാണുക

* ഫെഡറേഷൻ കപ്പ്
* ഡൂറണ്ട് കപ്പ്

## References
ഓൾഡ്‌ഫീൽഡ് തോമസ്

ബ്രിട്ടീഷുകാരനായ ഒരു ജീവശാസ്ത്രജ്ഞനായിരുന്നു **മൈക്കിൾ റോജേഴ്‌സ് ഓൾഡ്‌ഫീൽഡ് തോമസ് (Michael Rogers Oldfield Thomas)** FRS FZS (ജീവിതകാലം: 21 ഫെബ്രുവരി1858 – 16 ജൂൺ 1929).

## തൊഴിൽ മേഖലകൾ
ലണ്ടൻ നാച്ചുറൽ ഹിസ്റ്ററി മ്യൂസിയത്തിൽ സസ്തനികളെക്കുറിച്ച് പഠനം നടത്തവേ ആദ്യമായി 2000 -ത്തിലേറെ പുതിയ സ്പീഷിസുകളെയും ഉപ‌സ്പീഷിസുകളെയും തോമസ് വിവരിക്കുകയുണ്ടായി. 1876 -ൽ മ്യൂസിയം സെക്രട്ടറിയുടെ ഓഫീസിൽ നിയമിതനായ അദ്ദേഹത്തിന് 1878 -ൽ ജന്തുശാസ്ത്രവിഭാഗത്തിലേക്ക് സ്ഥലംമാറ്റം ലഭിച്ചു. 1891 -സമ്പന്നനായ സർ ആൻഡ്രൂ ക്ലാർക്കിന്റെ മകളായ മേരി കെയിനെ വിവാഹം കഴിച്ചതോടെ നല്ല സമ്പത്തിന് ഉടമയായ അദ്ദേഹത്തിന് കാശുകൊടുത്ത് ആളെവച്ച് മ്യൂസിഅയ്ത്തിലേക്കുവേൺറ്റ സ്പെസിമനുകൾ എത്തിക്കാൻ കഴിഞ്ഞു. പശ്ചിമയൂറോപ്പിലും തെക്ക്േഅമേരിക്കയിലും അദ്ദേഹം തന്നെ ഫീൽഡുവർക്കിൽ ഏർപ്പെടുകയും ചെയ്തിട്ടുണ്ട്. പ്രകൃതിശാസ്തത്തിൽ തൽപ്പരയായ അദ്ദേഹത്തിന്റെ ഭാര്യയും ഫീൽഡ് യാത്രകളിൽ അദ്ദേഹത്തെ അനുഗമിക്കാറുണ്ടായിരുന്നു. 1896 -ൽ വില്ല്യം ഹെന്രി ഫൗളർ ഡിപ്പാർട്ടുമെന്റിന്റെ ചുമതയേറ്റപ്പോൾ നല്ലവിലുള്ള പ്രദർശനവസ്തുക്കൾ അടുക്കിവയ്ക്കാൻ റിച്ചാർഡ് ലൈഡേക്കറെ ഏർപ്പാടുചെയ്യുകയും, തോമസിനു പുതിയ സ്പെസിമനുകളിൽ ശ്രദ്ധ ചെലുത്താൻ സമയം ലഭിക്കുകയും ചെയ്തു. ഔദ്യോഗികമായി 1923 -ൽ മ്യൂസിയത്തിൽ നിന്നും വിരമിച്ചുവെങ്കിലും തടസ്സങ്ങൾ ഒന്നുമില്ലതെ അദ്ദേഹം ജോലി തുടർന്നു. മ്യൂസിയത്തിലെ തന്റെ മേശയ്ക്ക് മുന്നിലിരുന്ന്സ്വയം വെടിവച്ച് മരിക്കുകയായിരുന്നു അദ്ദേഹമെന്ന കഥ, തെറ്റായിരുന്നു. ശരിക്കും അദ്ദേഹം തന്റെ വീട്ടിൽവച്ചുതന്നെയാണ് മരണമടഞ്ഞത്. 1929 -ൽ 71 -ആം വയസ്സിൽ തന്റെ ഭാര്യ മരണമടഞ്ഞ് ഒരു വർഷത്തിനുശേഷവും ആ ഞെട്ടലിൽ നിന്നും മോചിതനാകാതെയാണ് അദ്ദേഹം മരണമടഞ്ഞത്.

## ജീവവർഗ്ഗ നാമകരണങ്ങൾ

### ഉയർന്ന നാമമേഖലകൾ

### ജനുസുകൾ

### സ്പീഷിസുകൾ

## അവലംബം

## പുറത്തേക്കുള്ള കണ്ണികൾ

* 
വർഗ്ഗം:1858-ൽ ജനിച്ചവർ
വർഗ്ഗം:1929-ൽ മരിച്ചവർ
യോസഫ് അറ്റില

ഇരുപതാം നൂറ്റാണ്ടിലെ പ്രമുഖ ഹംഗേറിയൻ കവികളിലൊരാളാണ്  **യോസഫ് അറ്റില** (11 ഏപ്രിൽ 1905 - ഡിസംബർ 3, 1937).ബുഡാപെസ്റ്റിലെ ഒരു പിന്നോക്കജില്ലയിലെ ദരിദ്രകുടുംബത്തിൽ ഒരു സോപ്പ് ഫാക്ടറിത്തൊഴിലാളിയുടെ പുത്രനായി ജനിച്ചു.ജോസഫിനു മൂന്നു വയസ്സുള്ളപ്പോൾ, പിതാവ് കുടുംബത്തെ ഉപേക്ഷിച്ച് പോയതിനാൽ പിന്നീട് ബന്ധുക്കളാണ് സംരക്ഷണം ഏറ്റെടുത്തതും വളർത്തിയതും.അറ്റില എന്ന പേരിനു പകരം അക്കാലത്ത് പിസ്റ്റ എന്നാണ് യോസഫിനെ വിളിച്ചിരുന്നത്. മാതാവിന്റെ മരണശേഷം പിന്നീട് സഹോദരീഭർത്താവിന്റെ സഹായത്താൽ കോളേജ് വിദ്യാഭ്യാസവും നേടി. പ്രകോപനപരമായ കവിത എഴുതി എന്ന കാരണത്താൽ അദ്ധ്യാപകനാകാനുള്ള ആഗ്രഹം  നടന്നില്ല.   തന്റെ കവിതകൾ പ്രസിദ്ധീകരിച്ചുകിട്ടുന്ന ചെറിയതുക കൊണ്ടാണ് ജീവിതം കഴിച്ചുകൂട്ടിയത്.ഈ കാലയളവിൽ യോസഫിൽ സ്കിസോഫ്രീനിയയുടെ ലക്ഷണങ്ങൾ പ്രത്യക്ഷപ്പെട്ടു.മനോരോഗവിദഗ്ദ്ധരാൽ ചികിത്സിയ്ക്കപ്പെടുകയും ചെയ്തു.  പ്രണയങ്ങൾ പലതുണ്ടായെങ്കിലും വിവാഹിതനായില്ല. 1937 ഡിസംബർ 3ന്‌ റയിൽപ്പാളത്തിൽ മരിച്ചുകിടക്കുന്നതായി കാണപ്പെട്ട യോസഫിന്റെ മരണകാരണം അപകടമോ ആത്മഹത്യയോ എന്ന് തീർച്ചയാക്കാൻ കഴിഞ്ഞിട്ടില്ല.

## കൃതികൾ

**A szépség koldusa* ("Beggar of Beauty"), 1922
**Nem én kiáltok* ("That's Not Me Shouting"), 1925
**Nincsen apám se anyám* ("Fatherless and Motherless"), 1929
**Döntsd a tőkét, ne siránkozz* ("Chop at the Roots" or "Knock Down the Capital"), 1931
**Külvárosi éj* ("Night in the outskirts"), 1932
**Medvetánc* ("Bear Dance"), 1934
**Nagyon fáj* ("It Hurts a Lot"), 1936
## അവലംബം

വർഗ്ഗം:ഹംഗേറിയൻ എഴുത്തുകാർ
ജിയോ

ഇന്ത്യയിലെ ഒരു മൊബൈൽ സേവനദാതാവാണ് **റിലയൻസ് ജിയോ ഇൻഫോകോം** അഥവാ&nbsp;**ജിയോ**. റിലയൻസ് ഇൻഡസ്ട്രീസിൻറെ പൂർണ&nbsp;ഉടമസ്ഥതയിലുള്ള ഈ കമ്പനിയുടെ തലസ്ഥാനം&nbsp;മഹാരാഷ്ട്രയിൽ&nbsp;ഉള്ള&nbsp;നവി മുംബൈയിൽ ആണ്.&nbsp; 4ജി 5ജി സേവനങ്ങളാ ണ്&nbsp;ജിയോ&nbsp;നൽകുന്നത്. രാജ്യത്ത് 22 സർക്കിള്ളിൽ&nbsp;&nbsp;ജിയോ സേവനം ഇപ്പോൾ ലഭ്യമാണ്.

27 ഡിസംബർ 2015 ൽ, ധിരുഭായി അംബാനിയുടെ 83 നാം ജന്മദിന വാർഷികത്തിൽ ആണ്&nbsp;ജിയോ&nbsp;ആദ്യ ബീറ്റാ ആരംഭിച്ചത്. പിന്നീട്&nbsp; സെപ്റ്റംബർ 5 2016 ൽ&nbsp;വാണിജ്യപരമായി സേവനം&nbsp;തുടങ്ങി.

## ചരിത്രം
[ലഘുചിത്രം|Jio's headquarters in RCP, [നവി മുംബൈ|Navi Mumbai]]

## നെറ്റ്‌വർക്ക്&nbsp;

### റേഡിയോ താരാഗ&nbsp;സംഗ്രഹം
ഇന്ത്യയുടെ 22 സർക്കിളുകൾ, &nbsp;ജിയോകി&nbsp;850&#x20;മെഗാഹെട്സിലും&nbsp;1,800&#x20;മെഗാഹെട്സിലും ബാൻഡുകൾ&nbsp;യഥാക്രമം പത്ത്&nbsp; ആറ്&nbsp;സ്പെക്ട്രം സ്വന്തമാക്കുന്നു. കൂടാതെ 2,300 മെഗാഹെട്സ്&nbsp; സ്പെക്ട്രം രാജ്യവ്യാപകമായി&nbsp;അനുമതി ഉണ്ട്. ഈ&nbsp;സ്പെക്ട്രം 2035 വരെ കാലവധി ഉണ്ട്.

## ഉൽപ്പന്നങ്ങളും സേവനങ്ങളും

### ജിയോഫോൺ
ലഘുചിത്രം|The JioPhone
### ജിയോ ഗിഗാഫൈബർ
## ഇതും കാണുക

* മൊബൈൽ ഫോൺ

## അവലംബം

വർഗ്ഗം:ഇന്ത്യൻ ബ്രാൻഡുകൾ
ജോൺ ജെയിംസ് ലൂയിസ് ബോൺഹോട്

ഇംഗ്ലീഷുകാരനായ ഒരു പക്ഷിശാസ്ത്രജ്ഞനായിരുന്നു **ജോൺ ജെയിംസ് ലൂയിസ് ബോൺഹോട് (John James Lewis Bonhote)** M.A., F.L.S., F.Z.S., M.B.O.U. (1875–1922).

ലണ്ടനിൽ ജനിച്ച ബോൺഹോട്ടിന്റെ വിദ്യാഭ്യാസം ഹാരോ സ്കൂളിലും കേംബ്രിഡ്‌ജിലെ ട്രിനിറ്റി കോളേജിലും ആയിരുന്നു. 1897 -ൽ ബഹാമാസിലെ ഗവർണ്ണറുടെ പ്രൈവറ്റ് സെക്രട്ടറിയായി നിയമിതനായ അദ്ദേഹം 1913-1919 കാലത്ത് ഗിസയിലെ ജന്തുശാസ്ത്ര ഉദ്യാനത്തിന്റെ സബ് ഡിറക്ടർ ആയിരുന്നു. 

## ഗ്രന്ഥങ്ങൾ

* *Birds of Britain*, 1907
* *Vigour and Heredity*, 1915

## അവലംബം

* Biography on the Natural History Museum website
* Ibis Jubilee Supplement 1908
വർഗ്ഗം:1875-ൽ ജനിച്ചവർ
വർഗ്ഗം:1922-ൽ മരിച്ചവർ
വർഗ്ഗം:ലണ്ടനിൽ നിന്നുള്ളവർ
ഫ്രെഡറിക് ഡെബെൽ ബെന്നെറ്റ്

ഒരു കപ്പൽ സർജൻ ആയിരുന്നു **ഫ്രെഡറിക് ഡെബെൽ ബെന്നെറ്റ് (Frederick Debell Bennett)** (1836–1897). *1833 മുതൽ 1836 വരെയുള്ള ഒരു തിമിംഗിലവേട്ടക്കപ്പലിന്റെ ലോകം ചുറ്റിയുള്ള സഞ്ചാരം (Narrative of a Whaling Voyage Round the Globe, From the Year 1833 to 1836)* (London: Bentley, 1840) എന്ന ഗ്രന്ഥം രചിച്ചിട്ടുണ്ട്. റോയൽ കോളേജ് ഓഫ് സർജൻസിന്റെ ഫെലോ ആയിരുന്ന അദ്ദേഹം തെക്കൻ തിമിംഗിലങ്ങളുടെ ശരീരഘടന പഠിക്കാനായി ലോകം ചുറ്റിയുള്ള ഒരു തിമിഗലവേട്ടക്കപ്പലിൽ യാത്ര ചെയ്യുകയുണ്ടായി. അതിനൊപ്പം സ്പേം തിമിഗലവേട്ടയെപ്പറ്റി നിരീക്ഷണങ്ങൾ നടത്താൻ പോളിനേഷ്യയിലും മറ്റു ദ്വീപുകളിലും പോവുകയുമുണ്ടായി. 300 ടൺ ഭാരമുള്ള *ടസ്കൻ* എന്ന ആ കപ്പലിൽ സഞ്ചരിച്ച് അദ്ദേഹം സ്പെസിമനുകളും ശേഖരിച്ചു.
 
## അവലംബം

## പുറത്തേക്കുള്ള കണ്ണികൾ

വർഗ്ഗം:ജൈവശാസ്ത്രജ്ഞർ
വിൻസെന്റ് കോംപനി

**വിൻസന്റ് ജീൻ എംപോയ് കോംപനി**  (ഫ്രഞ്ച് ഉച്ചാരണം: ​[vɛ̃sɑ̃ kɔ̃pani]; ഡച്ച് ഉച്ചാരണം: [vɪnsɛnt kɔmpani]; ജനനം: 10 ഏപ്രിൽ 1986) ഒരു ബെൽജിയൻ പ്രൊഫഷണൽ ഫുട്ബോൾ കളിക്കാരനാണ്. ഇംഗ്ലീഷ് ക്ലബ്ബായ മാഞ്ചസ്റ്റർ സിറ്റിക്കും ബെൽജിയൻ ദേശീയ ടീമിനും വേണ്ടി സെന്റർ ബാക്ക് സ്ഥാനത്തു കളിക്കുന്ന ഒരു കളിക്കാരനാണ് ഇദ്ദേഹം. 2011-12 സീസണിൽ മാഞ്ചസ്റ്റർ സിറ്റിയുടെ ക്യാപ്റ്റൻ സ്ഥാനത്തു എത്തിയ അദ്ദേഹം 44 വർഷത്തെ ഇടവേളയ്ക്കു ശേഷം ടീമിന് ലീഗ് കിരീടത്തിലേക്ക് നയിച്ചു. ബെൽജിയം ഡി3ബി ഡിവിഷൻ ക്ലബ് ബിഎക്സ് ബ്രസ്സൽസിന്റെ 
ചെയർമാനും കൂടിയാണ് അദ്ദേഹം.  

ബെൽജിയത്തിലെ ക്ലബ് ആയ ആൻഡെർലെക്ട് വഴിയാണ് കോംപനി തന്റെ കരിയറിന് തുടക്കമിട്ടത്. മൂന്ന് വര്ഷം അവിടെ തുടർന്നശേഷം അദ്ദേഹം 2006 ൽ ബുണ്ടസ്‌ലീഗ ക്ലബ് ഹാംബെർഗിലേക്ക് ചേക്കേറി. 008 ലെ വേനൽക്കാലത്ത് അദ്ദേഹം നിലവിലെ ക്ലബ്ബായ മാഞ്ചസ്റ്റർ സിറ്റിയിലേക്ക് മാറി. അന്നുമുതൽ മാഞ്ചസ്റ്റർ സിറ്റി സ്ക്വാഡിന്റെ അവിഭാജ്യ ഘടകമായി ഇദ്ദേഹം സ്വയം സ്ഥാപിക്കുകയും പ്രീമിയർ ലീഗിലെ തന്നെ മികച്ച സെന്റർ ബാക്കുകളിൽ ഒന്നായി. 2011 ലും 2012 ലും തുടർച്ചയായി രണ്ടു വര്ഷം കോംപനിയെ പ്രീമിയർ ലീഗ് ടീം ഓഫ് ദി ഇയർ പട്ടികയിൽ ഉൾപ്പെടുത്തി. 2014 ൽ വീണ്ടും ഈ നേട്ടം കൈവരിക്കുന്നതിനോടൊപ്പം  പ്രീമിയർ ലീഗ് പ്ലെയർ ഓഫ് സീസൺ പുരസ്കാരം നേടുകയും ചെയ്തു. ലോകത്തിലെ ഏറ്റവും മികച്ച ഡിഫെൻഡർമാരിൽ ഒരാളായി കണക്കാക്കപ്പെടുന്ന അദ്ദേഹം ദി ഗാർഡിയൻ ദിനപത്രത്തിന്റെ ലോകത്തിലെ “100 മികച്ച ഫുട്ബോളർമാർ” എന്ന പട്ടികയിൽ 23 ആം സ്ഥാനം നേടി. 

## കരിയർ സ്റ്റാറ്റിസ്റ്റിക്സ്

### ക്ലബ്ബ്
ലഘുചിത്രം|Kompany in action during the 2010–11 UEFA Europa League for Manchester City against Lech Poznań

### അന്താരാഷ്ട്ര മത്സരങ്ങൾ

### അന്താരാഷ്ട്ര ഗോളുകൾ

: *Scores and results list Belgium's goal tally first.*

## അവലംബം

## ബാഹ്യ കണ്ണികൾ

* Vincent Kompany profile at the Manchester City F.C. website
* 
* 
* Belgium Stats at Belgian FA
വർഗ്ഗം:1986-ൽ ജനിച്ചവർ
വർഗ്ഗം:2014 ഫിഫ ലോകകപ്പിലെ കളിക്കാർ
വർഗ്ഗം:ജീവിച്ചിരിക്കുന്നവർ
ക്ലോഡിയോ ബ്രാവോ

**ക്ലോഡിയോ ആന്ദ്രെസ് ബ്രാവോ മുനോസ്** (സ്പാനിഷ്: [klauðjo βɾaβo]; [nb 1]; ജനനം 1983 ഏപ്രിൽ 13) ഒരു ചിലിയൻ  പ്രൊഫഷണൽ ഫുട്ബോൾ കളിക്കാരനാണ്. ലാ ലീഗാ ക്ലബ്ബ് റയൽ ബെറ്റിസ്, ചിലി ദേശീയ ടീം എന്നിവക്ക് വേണ്ടി ഒരു ഗോൾ കീപ്പർ ആയിട്ടാണ് അദ്ദേഹം കളിക്കുന്നത്. ചിലിയിലെ ക്ലബ് ആയ കൊളോ-കൊളോക്കൊപ്പം ചേർന്ന് കളി  ആരംഭിച്ച അദ്ദേഹം പിന്നീട്  2006 ൽ റിയൽ സോസീഡാഡിലേക്ക് ചേക്കേറുകയും അവർക്ക് വേണ്ടി  237 മത്സരങ്ങൾ കളിക്കുകയും ചെയ്തു. 2014 ൽ 12 ദശലക്ഷം യൂറോ പ്രതിഫലം തുകക്ക് ബാഴ്സലോണയിൽ എത്തിയ ബ്രാവോ ആ സീസണിൽ ബാഴ്സലോണക്കായി മൂന്ന് കിരീടങ്ങൾ (ട്രെബിൾ) നേടി. 2016 ൽ അദ്ദേഹം ഇംഗ്ലീഷ്  പ്രീമിയർ ലീഗ് ക്ലബ്ബ് മാഞ്ചസ്റ്റർ സിറ്റിയിലേക്ക് മാറി.

അലക്സിസ് സാഞ്ചസ്സിനൊപ്പം ചിലിക്കുവേണ്ടി ഏറ്റവും കൂടുതൽ മത്സരങ്ങൾ കളിച്ച കളിക്കാരനാണ് ബ്രാവോ.  2004 ൽ അരങ്ങേറ്റം മുതൽ 115 മത്സരങ്ങളിൽ അദ്ദേഹം പങ്കെടുത്തു. രണ്ട് ലോകകപ്പ്, ഫിഫ കോൺഫെഡറേഷൻ കപ്പ്, അഞ്ച് കോപ്പ അമേരിക്ക എന്നീ ടൂർണമെന്റുകളിൽ ബ്രാവോ ചിലിയെ പ്രതിനിധീകരിച്ചിട്ടുണ്ട്.  ക്യാപ്റ്റൻ എന്ന നിലയിൽ 2015 ലും 2016 ലും ചിലിയെ കോപ്പ അമേരിക്ക കിരീടത്തിലേക്ക് ബ്രാവോ നയിച്ചു.  

## കരിയർ സ്റ്റാറ്റിസ്റ്റിക്സ്

### ക്ലബ്ബ്

### അന്താരാഷ്ട്ര മത്സരങ്ങൾ
[ലഘുചിത്രം|Bravo (front, in blue), with the rest of the Chilean squad and the nation's president [മിഷേൽ ബാഷെൽ|Michelle Bachelet, ahead of the opening of the 2015 Copa América]]

## അവലംബം

## ബാഹ്യ കണ്ണികൾ

* FC Barcelona official profile 
* 
* 
* 
* 
* 
വർഗ്ഗം:1983-ൽ ജനിച്ചവർ
വർഗ്ഗം:2010 ഫിഫ ലോകകപ്പിലെ കളിക്കാർ
വർഗ്ഗം:2014 ഫിഫ ലോകകപ്പിലെ കളിക്കാർ
വർഗ്ഗം:ഫുട്ബോൾ ഗോൾകീപ്പർമാർ
വർഗ്ഗം:ചിലിയൻ ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
ജോൺ ബെർക്കെൻഹൗട്ട്

വലത്ത്‌|ലഘുചിത്രം|271x271ബിന്ദു|John Berkenhout
ഇംഗ്ലീഷുകാരനായ ഒരു ഡോക്ടറും പ്രകൃതിശാസ്ത്രകാരനും എഴുത്തുകാരനുമായിരുന്നു **ജോൺ ബെർക്കെൻഹൗട്ട്** (**John Berkenhout)** (8 ജൂലൈ 1726 – 3 ഏപ്രിൽ 1791). 

## ജീവിതം
ഏതാണ്ട് 1730 - കളിൽ ലീഡ്‌സിൽ ജനിച്ച ജോൺ ലീഡ്‌സ് ഗ്രാമർ സ്കൂളിൽ പഠനം നടത്തി. ഒരു വ്യാവസായിക ഉദ്യോഗം ലക്ഷ്യമിട്ട് അദ്ദേഹത്തിന്റെ പിതാവ് ഭാഷകൾ പഠിക്കാനായി ജോണിനെ ജർമനിയിലേക്ക് അയച്ചു. കുറച്ചുവർഷങ്ങൾ അവിടെ പതിച്ചശേഷം മറ്റു ചില ഇംഗ്ലീഷ് പ്രഭുക്കന്മാരോടൊപ്പം ജോൺ ഒരു യൂറോപ്പ് സഞ്ചാരത്തിലേർപ്പെട്ടു. ബെർളിനിൽ തിരിച്ചെത്തിയ ജോൺ പിതാവിന്റെ ഒരു ബന്ധുവിനൊപ്പം താമസം തുടങ്ങി.

1791 ഏപ്രിൽ 3 -ന് ഓക്സ്ഫോഡിനടുത്ത് അദ്ദേഹം മരണമടഞ്ഞു.

Berkenhout, John – Clavis anglica linguae botanicae, 1764 – BEIC 10963821.jpg|*Clavis anglica linguae botanicae*, 2nd edition, 1764


## സംഭാവനകൾ
എഡിൻബർഗിൽ ഒരു വിദ്യാർത്ഥിയായിരിക്കുന്ന കാലത്ത് അദ്ദേഹം 1762 -ൽ സസ്യങ്ങളെപ്പറ്റി വിവരിക്കുന്ന*Clavis Anglica Linguæ Botanicæ Linnæi*, എന്ന ഗ്രന്ഥം പ്രസിദ്ധീകരിച്ചു. 1764 - ൽ രണ്ടാം പതിപ്പ് ഇറങ്ങിയ ഈ പുസ്തകത്തിന് 1766 -ൽ മൂന്നാം പതിപ്പും ഇറങ്ങി. തന്റെ എം ഡി ക്ക് അദ്ദേഹം എഴുതിയ *Dissertatio Medica inauguralis de Podagra*, ബീഫീൽഡ് ബാരണ് സമർപ്പിച്ചു. 1766 -ൽ ജോൺ *Pharmacopoeia Medici* പ്രസിദ്ധീകരിച്ചു.

## അവലംബം

വർഗ്ഗം:1726-ൽ ജനിച്ചവർ
വർഗ്ഗം:1791-ൽ മരിച്ചവർ
വർഗ്ഗം:എഡിൻബറോസർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ജൂലൈ 8-ന് ജനിച്ചവർ
വർഗ്ഗം:ഏപ്രിൽ 3-ന് മരിച്ചവർ
ഹൊവാർഡ് എവറെസ്റ്റ് ഹിന്റൺ

ബ്രിട്ടീഷുകാരനായ ഒരു പ്രാണിപഠനവിദഗ്ദ്ധനായിരുന്നു പ്രൊഫസർ **ഹൊവാർഡ് എവറെസ്റ്റ് ഹിന്റൺ** (Professor **Howard Everest Hinton**). FRS (24 ആഗസ്ത് 1912 – 2 ആഗസ്ത് 1977). പ്രാണികളെപ്പറ്റി അദ്ദേഹത്തിന് വിജ്ഞാനകോശസദൃശമായ ജ്ഞാനം ഉണ്ടായിരുന്നു. വണ്ടുകളോട് അദ്ദേഹത്തിന് അപാരമായ ഇഷ്ടവുമായിരുന്നു.

## വിദ്യാഭ്യാസവും ആദ്യകാലജീവിതവും
മെക്സിക്കോയിൽ വളർന്ന ഹിന്റൺ ബെർക്‌ലിയിലെ കാലിഫോർണിയ സർവ്വകലാശാലയിൽ വിദ്യാഭ്യാസം നടത്തി. മെക്സിക്കോയിലെ ജലവണ്ടുകളെപ്പറ്റിയുള്ള പഠനത്തിന് 1939 -ൽ അദ്ദേഹത്തിന് കേംബ്രിഡ്‌ജ് സർവ്വകലാശാലയിൽ നിന്നും പി എച്ഛ് ഡി ലഭിച്ചു. നിശാശലഭങ്ങളും വണ്ടുകളും ഭക്ഷണം നശിപ്പിക്കുന്നതിനെ തടയുവാനുള്ള പഠനങ്ങൾ അദ്ദേഹം രണ്ടാം ലോകമഹായുദ്ധകാലത്ത് നടത്തി.

## ജീവിതം
പി എച്ഛ് ഡിക്കുശേഷം ഹിന്റൺ ലണ്ടനിലെ നാചുറൽ ഹിസ്റ്ററി മ്യൂസിയത്തിൽ ജോലി ചെയ്തു. 1949 -ൽ ബ്രിസ്റ്റോൾ സർവ്വകലാശാലയിലേക്ക് മാറീയ അദ്ദേഹം ശിഷ്ടജീവിതം അവിടെത്തന്നെ തുടർന്നു. മിക്കവാറും പ്രാണികളുടെ നാമകരണത്തെപ്പറ്റി അദ്ദേഹം 300 ലേറെ ശാസ്ത്രപ്രബന്ധങ്ങൾ രചിച്ചിട്ടുണ്ട്. Journal of Insect Physiology എന്ന ജേണൽ തുടങ്ങിയ അദ്ദേഹം അതിന്റെ എഡിറ്ററുമായിരുന്നു.

## സ്വകാര്യജീവിതം

## അംഗീകാരങ്ങളും ബഹുമതികളും
1961 -ൽ അദ്ദേഹത്തെ റോയൽ സൊസൈറ്റിയുടെ ഫെലോ ആയി തെരഞ്ഞെടുക്കുകയുണ്ടായി.

## അവലംബം

വർഗ്ഗം:1912-ൽ ജനിച്ചവർ
വർഗ്ഗം:1977-ൽ മരിച്ചവർ
വർഗ്ഗം:ഓഗസ്റ്റ് 24-ന് ജനിച്ചവർ
വർഗ്ഗം:ഓഗസ്റ്റ് 2-ന് മരിച്ചവർ
ചെബി

ജീവശാസ്ത്രമേഖലയിൽ പ്രാധാന്യമുള്ള താരതമ്യേന ചെറിയ രാസവസ്തുക്കളുടെ ഒരു ഡാറ്റാബേസ് ആണ് **ജീവശാസ്ത്രതാല്പര്യമുള്ള രാസവസ്തുക്കൾ (Chemical Entities of Biological Interest**) അല്ലെങ്കിൽ **ChEBI ** കൃത്യമായി വേർതിരിച്ച് വിശേഷിപ്പിക്കാവുന്ന വസ്തുക്കളാണ് ഈ പട്ടികയിൽ ഉള്ളത്. ഇവ ഒന്നുകിൽ പ്രകൃതിജന്യവസ്തുക്കളോ അല്ലെങ്കിൽ കൃത്രിമമായി ഉണ്ടാക്കിയവയോ ആവാം, ഏതായാലും ജീവശാസ്ത്രമേഖലയിൽ ഇവയ്ക്കെന്തെങ്കിലും പ്രാധാന്യം ഉണ്ടാവണമെന്നുമാത്രം.

ഐ യു പി ഏ സിയുടെയും (IUPAC) (NC-IUBMB) യുടെയും നാമകരണപദ്ധതികൾ പ്രകാരമാണ് ചെബിയുടെയും പേരുനൽകുന്ന രീതികൾ.

## ലക്ഷ്യവും ലഭ്യതയും
ഉടമസ്ഥാവകാശമില്ലാത്ത തുറന്ന സ്രോതസ്സോടുകൂടിയ ഈ ഡാറ്റാബെസ് ആർക്കും ലഭ്യമാവുന്നരീതിയിലാണ് രൂപകൽപ്പന ചെയ്തിട്ടുള്ളത്. ആർക്കും എത്ര പിന്നോട്ടു ചെന്നും ഇവയെപ്പറ്റിയുള്ള വിവരങ്ങൾ ശേഖരിക്കാൻ സാധിക്കുന്നതാണ്.

ഇന്റർനെറ്റിൽ നിന്നും സൗജന്യമായി ചെബിയുടെ വിവരങ്ങൾ മുഴുവൻ ലഭ്യമാവുന്നതാണ്.

## ഇവയും കാണുക

* ChEMBL
* ChemIDplus
* DrugBank
* PubChem

## അവലംബം

## പുറം കണ്ണികൾ
* http://www.ebi.ac.uk/chebi/
* ftp://ftp.ebi.ac.uk/pub/databases/chebi/

വർഗ്ഗം:രസതന്ത്രനാമകരണം
റോബർട്ട് കെർ

ലഘുചിത്രം|The grave of Robert Kerr, Greyfriars Kirkyard
സ്കോട്-ലാന്റുകാരനായ ഒരു സർജനും ശാസ്ത്രവിഷയങ്ങളിലെ എഴുത്തുകാരനും വിവർത്തകനും ആയിരുന്നു **ഡോ. റോബർട്ട് കെർ** (Dr **Robert Kerr** FRSE FSA FRCSE) (20 ഒക്ടോബർ 1757 – 11 ഒക്ടോബർ 1813).

## ജീവിതം
1757 -ൽ റോക്സ്ബർഗ്‌ഷെയറിലെ ബുഗ്‌ട്രിഡ്‌ജിൽ 1747-54 കാലത്ത് ഏഡിൻബർഗിലെ പാലമെന്റ് അംഗമായി പ്രവർത്തിച്ച ഒരു ആഭരണനിർമ്മാതാവായ ജെയിംസ് കെറിന്റെ മകനായാണ് റോബർട്ട് ജനിച്ചത്. എഡിൻബർഗിൽ ആണ് അദ്ദേഹം സ്കൂൾ വിദ്യാഭ്യാസം നടത്തിയത്.<br />

എഡിൻബർഗ് സർവ്വകലാശാലയിലെ വൈദ്യവിദ്യാഭ്യാസത്തിനുശേഷം അവിടത്തെ ഫൗണ്ട്‌ലിംഗ് ആശുപത്രിയിൽ അദ്ദേഹം സർജൻ ആയി ജോലി ചെയ്തു. 1788 -ൽ അദ്ദേഹം എഡിൻബർഗ് റോയൽ സൊസൈറ്റിയുടെ ഫെല്ലോ ആയി തെരഞ്ഞെടുക്കപ്പെട്ടു..

പലശാസ്ത്രകൃതികളും അദ്ദേഹം ഇംഗ്ലീഷിലേക്ക് മൊഴിമാറ്റം നടത്തി. അതിൽ ലാവോസിയേയുടെ 1789 -ലെ *Traité Élémentaire de Chimie* എന്ന കൃതി*Elements of Chemistry in a New Systematic Order containing All the Modern Discoveries* എന്ന പേരിൽ 1790 -ൽ പ്രസിദ്ധീകരിച്ചതും ഉൾപ്പെടുന്നു. 1792 -ൽ അദ്ദേഹം *The Animal Kingdom*, എന്നപേരിൽ ലിനയേസിന്റെ *Systema Naturae*, എന്ന കൃതിയുടെ ആദ്യ രണ്ടുവാല്യങ്ങളും പുറത്തിറക്കി. ധാരാളം സ്പീഷിസുകളുടെ നാമകരണപദ്ധതിയുടെ അടിസ്ഥാനം ഈ ഗ്രന്ഥമാണ്. (ബാക്കി രണ്ടു വാല്യം അദ്ദേഹം വിവർത്തനം ചെയ്തുമില്ല)

## തെരഞ്ഞെടുത്ത എഴുത്തുകൾ

* 
** Volume 01
** Volume 02
** Volume 03
** Volume 04
** Volume 05
** Volume 06
** Volume 07
** Volume 08
** Volume 09
** Volume 10
** Volume 11
** Volume 12
** Volume 13
** Volume 14
** Volume 15
** Volume 16
** Volume 17
** Volume 18

## കുറിപ്പുകൾ

## അവലംബം

* 

## അധികവായനയ്ക്ക്

* - The introduction by Douglas McKie has information on Robert Kerr, the book's translator.

## പുറത്തേക്കുള്ള കണ്ണികൾ

* 
* 
* Contemporary review of the "Essays on the Theory of the Earth"
* Significant Scots: Robert Kerr from ElectricScotland.com.
വർഗ്ഗം:1757-ൽ ജനിച്ചവർ
വർഗ്ഗം:1813-ൽ മരിച്ചവർ
വർഗ്ഗം:എഡിൻബറോസർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:പത്തൊൻപതാം നൂറ്റാണ്ടിലെ സ്കോട്ടീഷുകാരായ എഴുത്തുകാർ
രാസവസ്തുക്കളുടെ വിഷഫലത്തെക്കുറിച്ചുള്ള റജിസ്ട്രി

അവലംബമായിക്കൊടുത്തിട്ടുള്ള പഠനങ്ങളുടെ വിശ്വാസ്യതയോ ഉപയുക്തതയോ കണക്കിലെടുക്കാതെതന്നെ തുറന്ന ശാസ്ത്രസാഹിത്യങ്ങളിൽ നിന്നും രൂപംകൊടുത്തിട്ടുള്ള ഒരു ഡാറ്റാബേസ് ആണ് **രാസവസ്തുക്കളുടെ വിഷഫലത്തെക്കുറിച്ചുള്ള റജിസ്ട്രി (Registry of Toxic Effects of Chemical Substances)** (**RTECS**). 2001 വരെ അമേരിക്കയിലെ US National Institute for Occupational Safety and Health (NIOSH) കൈകാര്യം ചെയ്യുകയും സൗജന്യമായി ലഭ്യമാക്കിക്കൊണ്ടിരിക്കുകയും ചെയ്ത ഈ ഡാറ്റാബേസ് ഇപ്പോൾ സിമിക്സ് എന്നൊരു സ്വകാര്യകമ്പനിയാണ് നോക്കിനടത്തുന്നത്, അതാവട്ടെ സൗജന്യമായി ലഭ്യവുമല്ല.

## ഉള്ളടക്കം
ഒരു ഫയലിൽ ആറു തരം വിഷങ്ങളെപ്പറ്റിയാവും ഉണ്ടാവുക:

# Primary irritation
# Mutagenic effects
# Reproductive effects
# Tumorigenic effects
# Acute toxicity
# Other multiple dose toxicity
LD50, LC50, TDLo, TCLo മുതലായ പ്രത്യേകവിഷാംശത്തെപ്പറ്റി പ്രതിപാദിക്കുന്നുണ്ടെന്നതുകൂടാതെ പഠനം നടത്തിയ സ്പീഷിസുകളെപ്പറ്റിയും എങ്ങനെയാണ് നൽകേണ്ടതെന്നും സൂചനയുണ്ട്. വിവരങ്ങൾ എവിടുന്നാണ് ലഭ്യമായതെന്നു നൽകിയിട്ടുണ്ടെങ്കിലും അവയൊന്നും പഠനം നടത്തിയിട്ടല്ല ഈ ഡാറ്റാബേസിൽ പ്രസിദ്ധീകരിക്കുന്നത്.

## ചരിത്രം

## പുറത്തേക്കുള്ള കണ്ണികൾ

* RTECS overview
* Accelrys website 
* RightAnswer Website
* ToxPlanet Website

വർഗ്ഗം:രാസസുരക്ഷ
മെലീൻ ഡാറ്റാബേസ്

രാസസംയുക്തങ്ങളുടെ ത്രൈമാസികമായി പുതുക്കുന്ന ഓർഗാനോമെറ്റാലിക് സംയുക്തങ്ങളുടെയും അജൈവസ്മ്യുക്തങ്ങളുടെയും ഒരു ബൃഹത്‌ഡാറ്റാബേസാണ് **മെലീൻ ഡാറ്റാബേസ്** (The **Gmelin database) **. ജർമൻ പ്രസിദ്ധീകർണമായ ***Gmelins Handbuch der anorganischen Chemie*** ("Gmelin's handbook of inorganic chemistry") യെ അടിസ്ഥാനപ്പെടുത്തിയാണ് ഇതിന്റെ പുതുക്കൽ നടക്കുന്നത്. ആദ്യമായി 1817 -ലിയോപോൾഡ് മെലീൻ ആദ്യ പ്രസിദ്ധീകരിച്ച ഇതിന്റെ അച്ചടിയിലുള്ള അവസാനരൂപം, എട്ടാമത്തേത് പുറത്തിറങ്ങിയത് 1990 കളിലാണ്.

ഇപ്പോൾ ഈ ഡാറ്റാബേസിൽ 1772 മുതൽ 1995 വരെ കണ്ടുപിടിച്ച എല്ലാ സംയുക്തങ്ങളുടെയും പ്രതിപ്രവർത്തനങ്ങളുടെയും കാര്യങ്ങൾ അടങ്ങിയിട്ടുണ്ട്. അതായത് 15 ലക്ഷം സംയുക്തങ്ങളുടെയും 13 ലക്ഷം വിവിധരാസപ്രവർത്തനങ്ങളുടെയും വിവരങ്ങൾ 85000-ത്തിലേറെ തലക്കെട്ടുകളും കീവേഡുകളും അബ്സ്റ്റ്രാക്ടുകളുമായി ഇതിലുണ്ട്. ഈ ഡാറ്റബേസിൽ 800 -ലേറെ ഫീൽഡുകളിലായി വസ്തുക്കളുടെ വൈദ്യുത-കാന്തിക-താപ-ക്രിസ്റ്റൽ തുടങ്ങി ധാരാളം വിവരങ്ങൾ ഉൾക്കൊള്ളിച്ചിരിക്കുന്നു.

Elsevier MDL ആണ് ഈ ഡാറ്റാബേസ് കൈകാര്യം ചെയ്യുന്നത്. ഓർഗാനിക് രാസവസ്തുക്കളുടെയും പ്രവർത്തനങ്ങളുടെയും വിവരങ്ങൾ ഉൾക്കൊള്ളുന്ന ഇതിന്റെ സഹോദര ഡാറ്റാബേസായ ബെയിസ്റ്റീൻ ഡാറ്റാബേസും ഇപ്പോൾ കൈകാര്യം ചെയ്യുന്നത് റിയാക്സിസ് സിസ്റ്റമാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:അകാർബണിക രസതന്ത്രം
ഡെലി അലീ

**ബാമിഡേൽ ജെർമെയ്ൻ അലീ** അഥവാ **ഡെലി അലീ** (/ dɛli æli / DEL-ee AL-ee; [5] (ജനനം: 11 ഏപ്രിൽ 1996), ഒരു ഇംഗ്ലീഷ് പ്രൊഫഷണൽ ഫുട്ബോൾ കളിക്കാരനാണ്. പ്രീമിയർ ലീഗ് ക്ലബ്ബായ ടോട്ടനം ഹോട്സ്പുർ, ഇംഗ്ലണ്ട് ദേശീയ ഫുട്ബാൾ ടീം എന്നിവക്ക് വേണ്ടി മധ്യനിരയിൽ ആണ് അദ്ദേഹം കളിക്കുന്നത്. 

മിൽട്ടൺ കെയിൻസിൽ ജനിച്ച അലീ തന്റെ പതിനൊന്നാം വയസ്സിൽ  മിൽട്ടൺ കെയിൻസ് ഡോൺസ് ക്ലബ്ബിന്റെ പരിശീലനകളരിയിൽ ചേർന്നു. അഞ്ചു വർഷത്തിന് ശേഷം, 2012-13 സീസണിൽ, അവരുടെ ഒന്നാംനിര ടീമിൽ അരങ്ങേറി. അടുത്ത രണ്ടരവര്ഷക്കാലം ടീമിന് വേണ്ടി 88 തവണ കളത്തിൽ ഇറങ്ങുകളെയും 24 ഗോളുകൾ നേടുകയും ചെയ്തു. 2015 ഫെബ്രുവരിയിൽ അഞ്ചു ദശലക്ഷം പൗണ്ട് പ്രതിഫലതുകക്ക് അദ്ദേഹം ടോട്ടനം ഹോട്സ്പറിൽ ചേർന്നു. 2015-16, 2016-17 സീസണുകളിൽ അലീ പിഎഫ്എ യങ് പ്ലെയർ ഓഫ് ദി ഇയർ ആയി തിരഞ്ഞെടുക്കപ്പെട്ടു. 2016 ജനുവരിയിൽ അലീ ഗസെറ്റ ഡെല്ലോ സ്പോർട്ട് തയ്യാറാക്കിയ മികച്ച അണ്ടർ 20 കളിക്കാരിൽ എട്ടാം സ്ഥാനം നേടി. അതെ വര്ഷം ഒക്ടോബറിൽ ഫോർഫോർടു ഫുട്ബാൾ മാസിക ലോകഫുട്ബാളിലെ മികച്ച അണ്ടർ 21 കളിക്കാരനായി അലീയെ തെരെഞ്ഞെടുത്തു. 

ഇംഗ്ലണ്ട് U17, U18, U19 ടീമുകൾക്ക് വേണ്ടി അലീ കളിച്ചിട്ടുണ്ട്. 2015 ൽ തന്റെ സീനിയർ അരങ്ങേറ്റം പൂർത്തിയാക്കിയ  അലീയെ യുവേഫ യൂറോ 2016 ന് തിരഞ്ഞെടുക്കപ്പെട്ടു. 

## കരിയർ സ്റ്റാറ്റിസ്റ്റിക്സ്

### ക്ലബ്ബ്

### അന്താരാഷ്ട്ര മത്സരങ്ങൾ

### അന്താരാഷ്ട്ര ഗോളുകൾ

: *As of match played 23 March 2018. England score listed first, score column indicates score after each Alli goal.*

## അവലംബം

## ബാഹ്യ കണ്ണികൾ

* 
* Dele Alli profile at the Tottenham Hotspur F.C. website
* Dele Alli profile at the Football Association website
* 
വർഗ്ഗം:1996-ൽ ജനിച്ചവർ
വർഗ്ഗം:ഇംഗ്ലീഷ് ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
മോളാർ മാസ്

രസതന്ത്രത്തിൽ **മോളാർ മാസ് (molar mass)** *M* എന്നത് ഒരു വസ്തുവിന്റെ (മൂലകമോ സംയുക്തമോ) പിണ്ഡത്തിനെ അതിന്റെ അളവിനെക്കൊണ്ട് ഹരിച്ചാൽ കിട്ടുന്ന സംഖ്യയാണ്. മോളാർ മാസിന്റെ എസ്ഐ യൂണിറ്റ് കിലോഗ്രാം/മോൾ ആണ്. എന്നാൽ ചരിത്രപരമായ കാരണങ്ങളാൽ മോളാർ മാസ് എപ്പോഴും ഗ്രാം/മോൾ എന്നേ എഴുതാറുള്ളൂ.

ഉദാഹരണത്തിന് ജലത്തിന്റെ മോളാർ മാസ് M(H2O) ≈ 18.01488 g/mol ആണ്.

## മൂലകങ്ങളുടെ മോളാർ മാസ്
The molar mass of atoms of an element is given by the Standard atomic weight of the element multiplied by the molar mass constant, *M*
u&nbsp;= 1&nbsp;×&nbsp;10−3&nbsp;kg/mol&nbsp;= 1&nbsp;g/mol:

: *M*(H)&nbsp;= 1.007&nbsp;97(7)&nbsp;× 1&nbsp;g/mol&nbsp;= 1.007&nbsp;97(7)&nbsp;g/mol
: *M*(S)&nbsp;= 32.065(5)&nbsp;× 1&nbsp;g/mol&nbsp;= 32.065(5)&nbsp;g/mol
: *M*(Cl)&nbsp;= 35.453(2)&nbsp;× 1&nbsp;g/mol&nbsp;= 35.453(2)&nbsp;g/mol
: *M*(Fe)&nbsp;= 55.845(2)&nbsp;× 1&nbsp;g/mol&nbsp;= 55.845(2)&nbsp;g/mol.

## സംയുക്തങ്ങളുടെ മോളാർ മാസ്

## മിക്‌സ്ചറുകളുടെ ആവറേജ് മോളാർ മാസ്

## ബന്ധപ്പെട്ട അളവുകൾ
Molar mass is closely related to the **relative molar mass** (*M*
r) of a compound, to the older term **formula weight** (F.W.), and to the standard atomic masses of its constituent elements. However, it should be distinguished from the molecular mass (also known as molecular weight), which is the mass of *one* molecule (of any *single* isotopic composition) and is not directly related to the atomic mass, the mass of *one* atom (of any *single* isotope). The dalton, symbol Da, is also sometimes used as a unit of molar mass, especially in biochemistry, with the definition 1&nbsp;Da&nbsp;= 1&nbsp;g/mol, despite the fact that it is strictly a unit of mass (1&nbsp;Da&nbsp;= 1&nbsp;u&nbsp;= 1.660&nbsp;538&nbsp;921(73)×10−27&nbsp;kg).

**Gram atomic mass** is another term for the mass, in grams, of one mole of atoms of that element. "Gram atom" is a former term for a mole.

**Molecular weight** (M.W.) is an older term for what is now more correctly called the **relative molar mass** (*M*
r). This is a dimensionless quantity (i.e., a pure number, without units) equal to the molar mass divided by the molar mass constant.

### തന്മാത്രാഭാരം

### ഡി എൻ എ സിന്തസസിലെ ഉപയോഗം

## കൃത്യതയും ഏറ്റക്കുറച്ചിലുകളും

## അളക്കൽ

### ബാഷ്പസാന്ദ്രത

### Freezing-point depression

### Boiling-point elevation

## അവലംബം

## പുറത്തേക്കുള്ള കണ്ണികൾ

* HTML5 Molar Mass Calculator  web and mobile application.
* Online Molar Mass Calculator  with the uncertainty of *M* and all the calculations shown
* Molar Mass Calculator Online Molar Mass and Elemental Composition Calculator
* Stoichiometry Add-In for Microsoft Excel  for calculation of molecular weights, reaction coefficients and stoichiometry. It includes both average atomic weights and isotopic weights.
* Molar mass: chemistry second-level course.

വർഗ്ഗം:പിണ്ഡം
ജെസ്സി ലിങ്കാർഡ്

**ജെസ്സി എലിസ് ലിങ്കാർഡ്** (ജനനം: 15 ഡിസംബർ 1992) ഒരു ഇംഗ്ലീഷ് പ്രൊഫഷണൽ ഫുട്ബോൾ കളിക്കാരനാണ്. പ്രീമിയർ ലീഗ് ക്ലബ്ബായ മാഞ്ചെസ്റ്റർ യുണൈറ്റഡിനും ഇംഗ്ലീഷ് ദേശീയ ഫുട്ബാൾ ടീമിനുമായി അറ്റാക്കിങ് മിഡ്ഫീൽഡർ അല്ലെങ്കിൽ വിംഗർ സ്ഥാനത്തു കളിക്കുന്നു.

2012 ൽ ലെസ്റ്റർ സിറ്റിയിൽ വായ്പ അടിസ്ഥാനത്തിൽ കളിക്കുന്ന കാലത്താണ് ലിങ്കാർഡ് സീനിയർ ടീമിന് വേണ്ടി ആദ്യമായി കുപ്പായമണിയുന്നത്. ബർമിംഗ്ഹാം സിറ്റി, ബ്രൈറ്റൺ & ഹോവ് അൽബിയോൻ, ഡെർബി കൗണ്ടി തുടങ്ങിയ ടീമുകളിൽ ലിങ്കാർഡ്  വായ്പ അടിസ്ഥാനത്തിൽ കളിച്ചിട്ടുണ്ട്. 

2016 ഒക്റ്റോബറിൽ അന്താരാഷ്ട്ര മത്സരങ്ങളിൽ സീനിയർ ടീമിൽ ഇടംനേടുന്നതിനു മുൻപ് അണ്ടർ 17, അണ്ടർ 21 മത്സരങ്ങളിൽ ഇംഗ്ലണ്ടിനെ പ്രതിനിധീകരിച്ചു. 

## കരിയർ സ്റ്റാറ്റിസ്റ്റിക്സ്

### ക്ലബ്ബ്

### അന്താരാഷ്ട്ര മത്സരങ്ങൾ

### അന്താരാഷ്ട്ര ഗോളുകൾ

: *As of match played 27 March 2018. England score listed first, score column indicates score after each Lingard goal.*

## അവലംബം

## ബാഹ്യ കണ്ണികൾ

* Jesse Lingard profile at the Manchester United F.C. website
* Jesse Lingard profile  at the Football Association website
* 
* 
വർഗ്ഗം:1992-ൽ ജനിച്ചവർ
വർഗ്ഗം:ഇംഗ്ലീഷ് ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
ഏറ്റവും വലിയ ഉരഗങ്ങളുടെ പട്ടിക

[ലഘുചിത്രം|ഭൂമിയിലെ ഏറ്റവും വലിയ ഉരഗജീവി [Saltwater crocodile|കായൽ മുതല]]
ഭൂമിയിൽ ഇന്ന് ജീവിച്ചിരിക്കുന്നതിൽ വെച്ച്, ഏറ്റവും വലിയ ഉരഗജീവി, ദക്ഷിണേഷ്യ ഓസ്ട്രേലിയ എന്നിവിടങ്ങളിൽ കാണപ്പെടുന്ന കായൽ മുതലയാണ് (*Crocodylus porosus*). ഇവയിൽ പ്രായപൂർത്തിയായ ഒരു ആണിന് സാധാരണ  നീളം ഉണ്ടാകും. കണ്ടെടുക്കപ്പെട്ട കായൽ മുതലയിൽ ഏറ്റവും വലുതിന്  നീളവും,  ഏകദേശം  ഭാരവും ഉണ്ടായിരുന്നു. 

## ഏറ്റവും ഭാരമേറിയ ഉരഗങ്ങൾ
ലോകത്തിലെ ഏറ്റവും ഭാരമേറിയ ഇഴജന്തുക്കളുടെ ഒരു പട്ടികയാണിത്, ഇവയിൽ ഏറ്റവും ഉയർന്ന സ്ഥാനങ്ങൾ മുതലയ്ക്കാണ്.

## അവലംബം
മാർക്കസ് റാഷ്ഫോർഡ്

മാർക്കസ് റാഷ്ഫോർഡ് (ജനനം: ഒക്ടോബർ 31, 1997) ഒരു ഇംഗ്ലീഷ് പ്രൊഫഷണൽ ഫുട്ബോൾ കളിക്കാരനാണ്. പ്രീമിയർ ലീഗ് ക്ലബ്ബായ മാഞ്ചസ്റ്റർ യുണൈറ്റഡിനും ഇംഗ്ലീഷ് ദേശീയ ഫുട്ബോൾ ടീമിനുമായി ഒരു മുന്നേറ്റനിരക്കാരൻ ആയി കളിക്കുന്നു. 

ഏഴാം വയസ്സിൽ മുതൽ മാഞ്ചസ്റ്റർ യുണൈറ്റഡിന് കളിക്കുന്ന റാഷ്ഫോർഡ് തന്റെ ആദ്യ മത്സരത്തിലും (യുവേഫ യൂറോപ്പ ലീഗ്) , ആദ്യ പ്രീമിയർ ലീഗ് മത്സരത്തിലും രണ്ടു ഗോളുകൾ വീതം നേടി. റാഷ്ഫോർഡ് തന്റെ ആദ്യ മാഞ്ചസ്റ്റർ ഡെർബി മത്സരത്തിലും  ലക്‌ഷ്യം കണ്ടു. 

മെയ് 2016 ൽ ഇംഗ്ലണ്ട് ദേശീയ ടീം അരങ്ങേറ്റ മത്സരത്തിൽ  ഗോൾ നേടി റാഷ്ഫോർഡ് , തന്റെ ആദ്യ സീനിയർ അന്താരാഷ്ട്ര മത്സരത്തിൽ ഗോൾ നേടുന്ന ഏറ്റവും പ്രായം കുറഞ്ഞ ഇംഗ്ലീഷ് കളിക്കാരനായി. 2016 ലെ യുവേഫ യൂറോ കപ്പ് ടീമിൽ അദ്ദേഹം തിരഞ്ഞെടുക്കപ്പെട്ടു. 

## കരിയർ സ്റ്റാറ്റിസ്റ്റിക്സ്

### ക്ലബ്ബ്

### അന്താരാഷ്ട്ര മത്സരങ്ങൾ

### അന്താരാഷ്ട്ര ഗോളുകൾ

: *As of match played 27 March 2018. England score listed first, score column indicates score after each Rashford goal.*

## അവലംബം

## ബാഹ്യ കണ്ണികൾ

* Marcus Rashford profile at the Manchester United F.C. website
* Marcus Rashford profile  at the Football Association website
* 
വർഗ്ഗം:1997-ൽ ജനിച്ചവർ
വർഗ്ഗം:ഇംഗ്ലീഷ് ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
ജോർജസ് ഫ്രഡറിക് കവിയർ

ഫ്രഞ്ചുകാരനായ ഒരു ജീവശാസ്ത്രജ്ഞനും പാലിയന്റോളജിസ്റ്റും ആയിരുന്നു **ജോർജസ് ഫ്രഡറിക് കവിയർ (Georges-Frédéric Cuvier)** (28 ജൂൺ 1773, Montbéliard, Doubs – 24 ജൂലൈ 1838, സ്ട്രാറ്റ്‌സ്‌ബർഗ്). പ്രമുഖ പ്രകൃതിശാസ്ത്രജ്ഞനും ജന്തുശാസ്ത്രജ്ഞനുമായ ജോർജസ് കവിയറിന്റെ ഇളയ സഹോദരനായിരുന്നു ഇദ്ദേഹം.

1804 മുതൽ 1838 വരെ പാരീസിലെ നാചുറൽ ഹിസ്റ്ററി മ്യൂസിയത്തിലെ മൃഗശാലയുടെ സൂക്ഷിപ്പുകാരനായിരുന്നു ഫ്രെഡറിക്. 1825 -ൽ അദ്ദേഹമാണ് ചുവപ്പൻ പാണ്ടയ്ക്ക് (*Ailurus fulgens*) പേരു നൽകിയത്. 1835 -ൽ അദ്ദേഹത്തെ റോയൽ സൊസൈറ്റിയുടെ വിദേശ അംഗമായി തെരഞ്ഞെടുത്തു.

മൃഗങ്ങളിലെ ജന്മവാസനയേയും സ്വഭാവത്തെയും പറ്റിയുള്ള അദ്ദേഹത്തിന്റെ പഠനത്തെ ചാൾസ് ഡാർവിൻ തന്റെ *[[ഒറിജിൻ ഓഫ് സ്പീഷീസ്|ഒറിജിൻ ഓഫ് സ്പീഷിസിലെ]]*ഏഴാം അധ്യായത്തിൽ പരാമർശിച്ചിട്ടുണ്ട്. *[[മൊബി ഡിക്ക്|മോബി ഡിക്കിന്റെ]]* 32 -ആം അധ്യായത്തിൽ തിമിംഗിലങ്ങളെപ്പറ്റി എഴുതിയിട്ടുള്ള ആളെന്ന നിലയിൽ ഫ്രെഡറിക്കിനെപ്പറ്റി പറയുന്നുണ്ട്.

## ഗ്രന്ഥങ്ങൾ

* *Histoire naturelle des mammifères* (4 vols., 1819–1842) (with Étienne Geoffroy Saint-Hilaire)
* *De l’histoire naturelle des cétacés.* Roret, Paris 1836
* *[[c:Category:Dictionnaire des sciences naturelles|Dictionnaire des sciences naturelles]]*, Strasbourg & Paris, 60 volumes, under his leadership, 1816-1830

## അവലംബം

വർഗ്ഗം:1773-ൽ ജനിച്ചവർ
വർഗ്ഗം:1838-ൽ മരിച്ചവർ
വർഗ്ഗം:ഫ്രഞ്ച് ജന്തുശാസ്ത്രജ്ഞർ
ജാക്ക് വിൽഷെയർ

**ജാക്ക് ആൻഡ്രൂ ഗാരി വിൽഷെയർ** (ജനനം ജനുവരി 1, 1992) ഒരു ഇംഗ്ലീഷ് പ്രൊഫഷണൽ ഫുട്ബോൾ കളിക്കാരനാണ്. പ്രീമിയർ ലീഗ് ക്ലബ്ബായ ആഴ്സണലിനും ഇംഗ്ലീഷ് ദേശീയ ഫുട്ബാൾ ടീമിനുമായി മിഡ്ഫീൽഡർ സ്ഥാനത്തു കളിക്കുന്നു.

ആഴ്സണലിന്റെ യൂത്ത് അക്കാഡമിയിലൂടെ ആണ് വിൽഷെയർ ഉയർന്നവന്നത്. 2008-ൽ അദ്ദേഹം ആദ്യ ടീമിൽ തന്റെ  അരങ്ങേറ്റം കുറിച്ചു. 16 വയസ്സും 256 ദിവസവും പ്രായമുണ്ടായിരുന്ന വിൽഷെയർ ആഴ്സണലിനു വേണ്ടി അരങ്ങേറുന്ന എക്കാലത്തെയും ഏറ്റവും പ്രായം കുറഞ്ഞ കളിക്കാരനാണ്. പിഎഫ്എ യങ് പ്ലെയർ ഓഫ് ദ ഇയർ അവാർഡ്, 2010-11 പി.എഫ്.എ. ടീം ഓഫ് ദി ഇയർ, ആഴ്സണലിന്റെ പ്ലെയർ ഓഫ് ദി സീസൺ അവാർഡ് ഉൾപ്പെടെ നിരവധി പുരസ്കാരങ്ങൾ വിൽഷെയർ നേടിയിട്ടുണ്ട്.

അണ്ടർ -16, അണ്ടർ -17, അണ്ടർ -19, അണ്ടർ -21 തലങ്ങളിൽ വിൽഷെയർ ഇംഗ്ലണ്ടിനെ പ്രതിനിധീകരിച്ചിരുന്നു. 18 വർഷവും 222 ദിവസവും പ്രായമുള്ളപ്പോൾ ഇംഗ്ലണ്ടിന്റെ സീനിയർ ടീമിനു വേണ്ടി അദ്ദേഹം അരങ്ങേറ്റം കുറിച്ചു. ഇംഗ്ലണ്ടിന്റെ ചരിത്രത്തിലെ ഏറ്റവും പ്രായം കുറഞ്ഞ 12-ആം അരങ്ങേറ്റകാരനാണ് വിൽഷെയർ. 

## കരിയർ സ്റ്റാറ്റിസ്റ്റിക്സ്

### ക്ലബ്ബ്
ലഘുചിത്രം|Wilshere playing for Arsenal in 2010

### അന്താരാഷ്ട്ര മത്സരങ്ങൾ

### അന്താരാഷ്ട്ര ഗോളുകൾ

## അവലംബം

## ബാഹ്യ കണ്ണികൾ

* Jack Wilshere profile at the Arsenal F.C. website
* Jack Wilshere profile  at the Football Association website
* 
വർഗ്ഗം:1992-ൽ ജനിച്ചവർ
വർഗ്ഗം:2014 ഫിഫ ലോകകപ്പിലെ കളിക്കാർ
വർഗ്ഗം:ഇംഗ്ലീഷ് ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
രാസവസ്തുക്കളെ തിരിച്ചറിയാനുള്ള അന്താരാഷ്ട്രരീതി

ഐ‌യു‌പിഎ‌സിയുടെ **രാസവസ്തുക്കളെ തിരിച്ചറിയാനുള്ള അന്താരാഷ്ട്രരീതി (International Chemical Identifier**‌) (**InChI** /ˈɪntʃiː/ *IN-chee* or /ˈɪŋkiː/ *ING-kee*) എന്നത് രാസവസ്തുക്കളെ തിരിച്ചറിയാനും രേഖപ്പെടുത്താനും വേണ്ടി ഉണ്ടാക്കിയ ഒരു പൊതുമാനദണ്ഡമാണ്. അക്ഷരങ്ങളായി രേഖപ്പെടുത്തുന്നതുവഴി അത്തരം അക്ഷരക്കൂട്ടങ്ങളെ മറ്റു ഡാറ്റാബേസുകളിലും എളുപ്പത്തിൽ തിരയാൻ ഇതുവഴി കഴിയും. 2000-2005 കാലത്ത് ആദ്യം IUPAC (International Union of Pure and Applied Chemistry) യും NIST (National Institute of Standards and Technology) - ഉം കൂടി വികസിപ്പിച്ചെടുത്ത ഈ മാർഗ്ഗം ഉടമസ്ഥാവകാശമില്ലാത്തരീതിയിലായിരുന്നു ഉണ്ടായിരുന്നത്.

2010 മുതൽ ഇതിന് വികസനവും പിന്തുണയും നൽകുന്നത് ലാഭരഹിതമായി പ്രവർത്തിക്കുന്ന ഇഞ്ചി ട്രസ്റ്റ് (**InChI Trust) **ആണ്. ഇതിൽ IUPAC ഒരു അംഗമാണ്. 2017 ജനുവരി പ്രകാരം ഇപ്പോഴത്തെ സോഫ്റ്റ്‌വേറിന്റെ വേർഷൻ 1.05 ആണ്.

1.04 വേർഷനുമുൻപ് സൗജന്യമായ ഓപൺ സോഴ്‌സ് ലൈസൻസ് ആയിരുന്നത്,
ഇപ്പോൾ IUPAC-InChI Trust License എന്ന പ്രത്യേകമായൊരു ലൈസൻസിലാണ് ലഭിക്കുന്നത്.

## അവലോകനം

## രീതികളും തലങ്ങളും

## ഉദാഹരണങ്ങൾ

## ഇഞ്ചി-കീ
വലത്ത്‌|ലഘുചിത്രം|Morphine structure

### ഇഞ്ചി പരിഹാരങ്ങൾ

## പേര്

## തുടരുന്ന വികസനം

## സ്വീകാര്യത

## ഇവയും കാണുക

* Molecular Query Language
* Simplified molecular-input line-entry system (SMILES)
* Molecule editor
* SYBYL Line Notation

## കുറിപ്പുകളും അവലംബങ്ങളും

## പുറത്തേക്കുള്ള കണ്ണികൾ

### രേഖകളും അവതരണങ്ങളും

* InChI Trust site
* IUPAC InChI site
* Unofficial InChI FAQ 
* &nbsp;(335 KB)
* IUPAC InChI (Google TechTalk)
* Description of the canonicalization algorithm
* Googling for InChIs a presentation to the W3C.
* The Semantic Chemical Web: GoogleInChI and other Mashups , Google Tech Talk by Peter Murray-Rust, 13 Sept 2006
* IUPAC InChI , Google Tech Talk by Steve Heller and Steve Stein, 2 November 2006
* InChI Release 1.02 InChI final version 1.02 and explanation of Standard InChI, January 2009

### സോഫ്‌റ്റ്‌വേറുകളും സേവനങ്ങളും

* NCI/CADD Chemical Identifier Resolver Generates and resolves InChI/InChIKeys and many other chemical identifiers
* ChemSketch , free chemical structure drawing package that includes input and output in InCHI format
* PubChem online molecule editor that supports SMILES/SMARTS and InChI
* ChemSpider Services  that allows generation of InChI and conversion of InChI to structure (also SMILES and generation of other properties)
* MarvinSketch from ChemAxon, implementation to draw structures (or open other file formats) and output to InChI file format
* BKchem  implements its own InChI parser and uses the IUPAC implementation to generate InChI strings
* CompoundSearch  implements an InChI and InChI Key search of spectral libraries
* JNI-InChI Java library that wraps the InChI library
* the Chemistry Development Kit uses JNI-InChI to generate InChIs, can convert InChIs into structures, and generate tautomers based on the InChI algorithms
* Bioclipse generates InChI and InChIKeys for drawn structures or opened files
* JSME  is a free JavaScript based molecular editor that  generates  InChI and InChI Key in a web browser, which  allows for easy web searches of chemical compounds
വർഗ്ഗം:രസതന്ത്രനാമകരണം
ചുവന്ന ചുണ്ണാമ്പുവള്ളി

ഉഷ്ണമേഖലാ മഴക്കാടുകളിൽ കാണപ്പെടുന്ന മുന്തിരി കുടുംബത്തിൽപ്പെട്ട ഒരു വള്ളിച്ചെടിയാണ് **ചുവന്ന** **ചുണ്ണാമ്പുവള്ളി**. . മലീഷ്യ ഉൾപ്പെടെ ഏഷ്യയുടെ വിവിധ ഭാഗങ്ങളിൽ കാണപ്പെടുന്നു. തെക്ക് കേപ്പ് യോർക്ക് പെനിൻസുല മുതൽ ആസ്ത്രേലിയയിലെ നനവുള്ള ഉഷ്ണമേഖലാ പ്രദേശമായ കിഴക്കൻ ക്വീൻസ് ലാൻഡ് വരെ ഇത് രേഖപ്പെടുത്തപ്പെട്ടിട്ടുണ്ട്. ഹൃദയാകൃതിയിലുള്ള ഇലകളും ഇലകളോട് ചേർന്ന് തണ്ടിൽ നിന്ന് ഉൽഭവിക്കുന്ന ചുരുൾവള്ളികളും (tendrils) ഉണ്ട്. സ്പീഷീസിനെ സൂചിപ്പിക്കുന്ന ഗുണവിശേഷണമായ(epithet) *repens* പടർന്നു വളരുന്ന എന്നർഥമുള്ള ലാറ്റിൻ വാക്കാണ്**.**

## അവലംബം

വർഗ്ഗം:ഏഷ്യയിലെ സസ്യജാലം
വർഗ്ഗം:വള്ളിച്ചെടികൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
നരന്ത

ഇന്ത്യൻ ഉപദ്വീപിലും ശ്രീലങ്കയിലും കണ്ടുവരുന്ന വിറ്റേസീ (മുന്തിരി കുടുംബം) യിൽ പെട്ട പടർന്നു കയറുന്ന വലിയ വള്ളിയാണ് **നരന്ത** അല്ലെങ്കിൽ **ചുണ്ണാമ്പുവള്ളി** (Cissus latifolia). ഇലപൊഴിയും ഈർപ്പവനങ്ങളിലും അർധനിത്യഹരിതവനങ്ങളിലും സമതലങ്ങളിലും കാണപ്പെടുന്നു. കേരളത്തിൽ കോട്ടയം, കൊല്ലം, ആലപ്പുഴ, ഇടുക്കി, തൃശ്ശൂർ, കണ്ണൂർ എന്നീ ജില്ലകളിൽ കാണപ്പെടുന്നു. കട്ടിയുള്ള തണ്ടുകളും അറ്റത്ത് രണ്ടായി പിരിയുന്ന ചുരുൾവള്ളികളും ഉണ്ട്. ഏകാന്തരന്യാസത്തിൽ വിന്യസിച്ച ലഘുപത്രങ്ങൾ ദന്തുരമായതും ഹൃദയാകൃതിയിൽ അറ്റം കൂർത്തതുമാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:നീലിയാർകോട്ടത്തെ സസ്യജാലം
എഡ്‌വേഡ് ഫ്രെഡറിക് കേലാർട്ട്

ശ്രീലങ്കയിൽ ജനിച്ച ഒരു ഡോക്ടറും പ്രകൃതിശാസ്ത്രജ്ഞനുമായിരുന്നു ലെഫ്റ്റനന്റ് കേണൽ **എഡ്‌വേഡ് ഫ്രെഡറിക് കേലാർട്ട്** (Lieutenant Colonel **Edward Frederick Kelaart**) (21 നവംബർ 1819 – 31 ആഗസ്ത് 1860). ആ പ്രദേശത്തെ ജീവവർഗ്ഗത്തെപ്പറ്റി ആദ്യമായി വ്യവസ്ഥാപിതരീതിയിൽ പഠനം നടത്തിയവരിൽ ഒരാളായ അദ്ദേഹം ശ്രീലങ്കയിലെ നിരവധി സസ്യങ്ങളെയും ജീവജാലങ്ങളെയും വിവരിക്കുകയുണ്ടായി.

## ജീവചരിത്രം
1819 നവംബർ 21 -ന് കൊളംബോയിലാണ് കേലാർട്ട് ജനിച്ചത്. അദ്ദേഹത്തിന്റെ കുടുംബം ഡച്ച് ജർമൻ പിന്മുറക്കാരുടേതായിരുന്നു. ഏകദേശം 1726 കാലത്താണ് അദ്ദേഹത്തിന്റെ പിൻഗാമികൾ ശ്രീലങ്കയിൽ എത്തിയത്. 16 വയസ്സിൽ അദ്ദേഹം ശ്രീലങ്കൻ ഗവണ്മെന്റിൽ മെഡിക്കൽ അസിസ്റ്റന്റ് ആയിച്ചേർന്നു. 1838- ൽ എഡിൻബർഗ് സർവ്വകലാശാലയിൽ പഠനത്തിനുചേർന്ന അദ്ദേഹം 1841 -ൽ ലണ്ടൻ റോയൽ കോളേജിൽ നിന്നും എം ഡി കരസ്ഥമാക്കി.

## ഗ്രന്ഥങ്ങൾ

* (1846) .
* (1853) **
* (1854) *[https://www.biodiversitylibrary.org/page/22193357 Descriptions of new or little-known species of Reptiles collected in Ceylon*. Annals and Magazine of Natural History*] (2) 13: 25-30.*
* (1854) *[https://www.biodiversitylibrary.org/page/22193469 Catalogue of the Reptiles collected in Ceylon]*. Ann. Mag. Nat. Hist. 13:137-140.
* (1857) *Introductory Report on the natural history of the Pearl Oyster of Ceylon* 
* (1859) *Contributions to Marine Zoology; being descriptions of Ceylon Nudibranchiate Molluscs, Sea Anemones and Entozoa*, Colombo.

## അവലംബം

വർഗ്ഗം:1819-ൽ ജനിച്ചവർ
വർഗ്ഗം:1860-ൽ മരിച്ചവർ
ഇന്ത്യയിലെ 50 രൂപ നോട്ട്

ഭാരതീയ റിസർവ് ബാങ്ക് പുറത്തിറക്കിയ ഒരു ഇന്ത്യൻ കറൻസി നോട്ടാണ് **അമ്പത് രൂപ നോട്ട്**. ഇപ്പോൾ വിനിമയത്തിലുള്ള നോട്ടുകൾ, 1996-ൽ ഇറങ്ങിയ മഹാത്മ ഗാന്ധി ശ്രേണിയിൽ ഉള്ള ബാങ്ക് നോട്ടുകള് ആണ്. കൂടാതെ 2017 ൽ പുറത്തിറക്കിയ മഹാത്മാഗാന്ധി പുതിയ സീരീസിലുള്ള നോട്ടുകളും ഉണ്ട്.

റിസർവ് ബാങ്ക് 1975 ൽ ആണ് ആദ്യമായി 50 രുപ നോട്ട്  ഇറക്കുന്നത്. *ലയൺ ക്യാപിറ്റൽ* ശ്രേണിയിലുള്ള ഈ നോട്ടുകളിൽ അശോക സ്തംഭ മുദ്ര ഉണ്ടായിരുന്നു. ഈ മുദ്ര 1996 ൽ ഇറങ്ങിയ നോട്ടുകളിൽ മഹാത്മാഗാന്ധിയുടെ വാട്ടർമാർക്ക് ചിത്രത്തോടെ മാറ്റം കുറിച്ചു.

## മഹാത്മാഗാന്ധി പുതിയ ശ്രേണി
2016 നവംബർ 10 ന്  ഒരു പുതിയ പുനഃരൂപകൽപ്പനയുള്ള ₹50 നോട്ട് ഇറക്കും എന്ന് പ്രഖ്യാപിച്ചു. 2017 ഓഗസ്റ്റ് 18 ന് റിസർവ് ബാങ്ക് ഓഫ് ഇന്ത്യ ഔദ്യോഗികമായി ₹50 പുറത്തുവിട്ടു. ഈ നോട്ടിന്റെ പുറകുവശത് 2017 എന്ന വർഷം അച്ചടിച്ചിട്ടുണ്ട്. മഹാത്മാ ഗാന്ധി പുതിയ ശ്രേണിയിൽ പുറത്തിറങ്ങിയ മൂന്നാമത്തെ നോട്ട് ആണ് ₹50 നോട്ട്.

## ഭാഷകൾ
മറ്റു ഇന്ത്യൻ ബാങ്ക് നോട്ടുകളെപ്പോലെ ₹50 ബാങ്ക് നോട്ടിലും അതിലെ തുക 17 വ്യത്യസ്ത ഭാഷകളിൽ എഴുതിവച്ചിട്ടുണ്ട്. നാണ്യമുഖത്ത് ഇംഗ്ലിഷിലും ഹിന്ദിയിലും ഈ നോട്ടിന്റെ മൂല്യം എഴുതിവച്ചിട്ടുണ്ട്. മറുവശത്ത് ഒരു ഭാഷാ പാനൽ ഉണ്ട്. ഇവിടെ നോട്ടിന്റെ മൂല്യം ഇന്ത്യയുടെ 22 ഔദ്യോഗികഭാഷകളിൽ 15 എണ്ണത്തിൽ അച്ചടിച്ചിരിക്കുന്നു. ഭാഷകൾ അക്ഷരമാലാക്രമത്തിലാണു കൊടുത്തിരിക്കുന്നത്. ഇതിലെ ഭാഷകളിൽ ആസ്സാമീസ്, ബംഗാളി, ഗുജറാത്തി, കന്നഡ, കശ്മീരി, കൊങ്കണി, മലയാളം, മറാഠി, നേപ്പാളി, ഒഡിയ, പഞ്ചാബി, സംസ്കൃതം, തമിഴ്, തെലുഗു, ഉറുദു എന്നിവയുണ്ട്.

## അവലംബം

വർഗ്ഗം:രൂപ
വർഗ്ഗം:ഇന്ത്യയിലെ കറൻസികൾ
ശ്രുതി ശരണ്യം

മലയാളത്തിലെ ഒരു ഗാനരചയിതാവും സംവിധായികയുമാണ് **ശ്രുതി ശരണ്യം**. ബാലേ എന്ന സംഗീതചിത്രത്തിലൂടെ ശ്രദ്ധിക്കപ്പെട്ടു. ആദ്യകാലത്ത് ശ്രുതി നമ്പൂതിരി എന്ന പേരിലായിരുന്നു അറിയപ്പെട്ടിരുന്നത്. 
## സംവിധാനരംഗത്ത്
ഒരു റഷ്യൻ ചെറുകഥയെ അടിസ്ഥാനമാക്കി ഹ്രസ്വചിത്രം സംവിധാനം ചെയ്തുകൊണ്ടാണ് സംവിധാനരംഗത്ത് തുടക്കം കുറിച്ചത്. സ്വതന്ത്രസംഗീതത്തെ ഉയർത്തിയെടുക്കുക എന്ന് ലക്ഷ്യവുമായി സംഗീതസംവിധായകൻ സുദീപ് പാലനാടുമായി ചേർന്ന് വേൾഡ് മ്യൂസിക് ഫെസ്റ്റിവൽ ഫൗണ്ടേഷൻ എന്ന സംഘടന ആരംഭിച്ചു. ഇതിന്റെ ഭാഗമായി ഒരുക്കിയതാണ് ‘’ബാലേ’’ എന്ന മ്യൂസിക് വീഡിയോ. ഭരതനാട്യം നർത്തകി മീനാക്ഷി ശ്രീനിവാസൻ, കൂടിയാട്ടം കലാകാരി കപില വേണു, ഒഡിസി നർത്തകി ആരുഷി മുദ്‌ഗൽ, കഥകളി കലാകാരി ഹരിപ്രിയ നമ്പൂതിരി, മോഹിനിയാട്ടം നർത്തകി നന്ദിത പ്രഭു, സമകാലിക നൃത്തവുമായി നടി റിമ കല്ലിങ്കൽ എന്നിവർ ഇതിന്റെ ഭാഗമായി.

സത്യജിത് റേയുടെ ഇരുപത്തിയഞ്ചാം ചരമവാർഷികത്തോടനുബന്ധിച്ച് അദ്ദേഹത്തിന്റെ ചാരുലത എന്ന ചിത്രത്തിന്റെ സ്വതന്ത്രപുനരാവിഷ്ക്കാരമായി മറ്റൊരു സംഗീതചിത്രവും ചെയ്തു. പ്രശസ്ത സംഗീതസംവിധായകൻ ബിജിബാൽ, ഗാനരചയിതാവ് ഹരിനാരായണൻ, നർത്തകിയായ പാർവതി മേനോൻ എന്നിവരാണ് ഇതിൽ അഭിനയിച്ചിട്ടുള്ളത്. ഈ ചിത്രത്തിന്റെ ഗാനരചന, ആശയം, തിരക്കഥ, സംവിധാനം എന്നിവ ശ്രുതി നമ്പൂതിരി നിർവ്വഹിച്ചു. 2017-ലെ മികച്ച ഛായാഗ്രാഹകനുള്ള സംസ്ഥാന അവാർഡ് നേടിയ മനേഷ് മാധവൻ ആണ് ഇതിന്റെ ഛായാഗ്രഹണം. മികച്ച മ്യൂസിക് വീഡിയോയ്ക്കുള്ള സത്യജിത് റേ പുരസ്ക്കാരം 'ചാരുലത' നേടി

ഈ ചിത്രങ്ങളിലൂടെ നിരൂപകപ്രശംസയും പ്രേക്ഷകശ്രദ്ധയും നേടിയ ശ്രുതി, ഭരത് ബാല പ്രൊഡക്ഷൻസുമായി രണ്ട് ഡോക്യുമെന്ററികൾ സംവിധാനം ചെയ്യുവാനുള്ള കരാറിലേർപ്പെട്ടു. അഞ്ജലി മേനോൻ സംവിധാനം ചെയ്ത 'കൂടെ'(2018) എന്ന ചിത്രത്തിലെ 'തെമ്മാടി തെന്നലേ' എന്ന ഗാനത്തിന്റെ രചന നിർവ്വഹിച്ചു.

## വ്യക്തിജീവിതം
തൃശ്ശൂർ ജില്ലയിലെ ആറ്റൂർ ആണ് സ്വദേശം. ഭർത്താവ് സുഭാഷ് യു.കെയിൽ ജോലി ചെയ്യുന്നു. 
## അവലംബം

## പുറത്തേക്കുള്ള കണ്ണികൾ
* ബാലേ – യൂട്യൂബിൽ
* ചാരുലത - യൂട്യൂബിൽ
* അഭിമുഖം - ന്യൂസ് 18 കേരള

വർഗ്ഗം:ഇന്ത്യൻ ചലച്ചിത്ര സംവിധായികമാർ
വർഗ്ഗം:മലയാളഗാനരചയിതാക്കൾ
ബാഹുബലി: ദ ബിഗിനിങ് (ശബ്ദട്രാക്ക്)

2015-ൽ എസ്.എസ്. രാജമൗലി സംവിധാനം ചെയ്ത് പുറത്തിറങ്ങിയ ബാഹുബലി: ദ ബിഗിനിങ് എന്ന ദ്വിഭാഷാ ചലച്ചിത്രത്തിന്റെ ശബ്ദട്രാക്കാണ് **ബാഹുബലി** (The One With Strong Arms). പ്രഭാസ്, തമന്ന ഭാട്ടിയ, അനുഷ്ക ഷെട്ടി, സത്യരാജ്, രമ്യ കൃഷ്ണൻ, നാസർ എന്നിവരാണ് ഈ ചിത്രത്തിൽ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്. 
## നിർമ്മാണം
രാജമൗലിയുടെ ബന്ധുവും തെലുഗു-തമിഴ് ചലച്ചിത്ര സംഗീത സംവിധായകനുമായ എം.എം. കീരവാണിയാണ് ഈ ചിത്രത്തിന്റെ സംഗീത സംവിധാനം നിർവ്വഹിച്ചിട്ടുള്ളത്. 20115 മാർച്ച് 5-ന്, ചിത്രത്തിലെ യുദ്ധ രംഗങ്ങളുടെ ചിത്രീകരണത്തിനുശേഷം നിലവിൽ എം.എം. കീരവാണി ചിത്രത്തിനായി രണ്ട് ഗാനങ്ങൾ റെക്കോർഡ് ചെയ്യുകയാണെന്ന് ഔദ്യോഗികമായി അറിയിക്കുകയുണ്ടായി. തമിഴ് ഭാഷയിലെ ചിത്രത്തിലെ ഗാനങ്ങൾ രചിച്ചത് തമിഴ് ഗാനരചയിതാവ് മദൻ കർക്കിയാണ്. 2014 ജൂലൈ 2-ന് ചിത്രത്തിന്റെ ഔദ്യോഗിക വെബ്‌സൈറ്റിലൂടെ ഹൈദരാബാദിലെ പ്രസാദ് സ്റ്റുഡിയോയിൽ കീരവാണി ഒരു ഗാനം റെക്കോർഡ് ചെയ്യുകയാണെന്നും ദീപുവാണ് ഈ ഗാനം ആലപിക്കുന്നതെന്നും അറിയിച്ചു. 2014 ഒക്ടോബർ 28-ന് ഡെക്കാൺ ക്രോണിക്കിളുമായി നടത്തിയ അഭിമുഖത്തിൽ എഴുത്തുകാർ ഗാനരചനയുമായി ബന്ധപ്പെട്ട് പ്രവർത്തിച്ചുകൊണ്ടിരിക്കുകയാണെന്നും ഒരാഴ്ചയ്ക്കുള്ളിൽ ഗാനങ്ങൾക്ക് ഈണം നൽകാൻ ആരംഭിക്കുമെന്നും പറയുകയുണ്ടായി. ബൾഗേറിയയിൽ ചിത്രീകരണം പുരോഗമിക്കുന്നതിനിടെ, ചിത്രത്തിന്റെ ശബ്ദട്രാക്ക് 2015 ഫെബ്രുവരി 5-ന് റിലീസ് ചെയ്യുമെന്നാണ് പ്രതീക്ഷിക്കപ്പെട്ടത്. ലാഹരി മ്യൂസിക്, 2015 മേയ് ആദ്യവാരത്തിൽ ചിത്രത്തിന്റെ ഓഡിയോ അവകാശങ്ങൾ ₹30 മില്യണിന് സ്വന്തമാക്കുകയുണ്ടായി. കൂടാതെ യൂട്യൂബിലും ഗാനങ്ങൾ പുറത്തിറക്കുകയുണ്ടായി. തുടർന്ന് 2015 ജൂൺ 13-ന് തിരുപ്പതിയിലെ ശ്രീ വെങ്കടേശ്വര സർവകലാശാല ഗ്രൗണ്ടിൽ ചിത്രത്തിന്റെ ഓഡിയോ ലോഞ്ച് നടക്കുമെന്ന് ഔദ്യോഗിക ട്വിറ്റർ പേജിലൂടെ ബാഹുബലിയുടെ അണിയറ പ്രവർത്തകർ അറിയിച്ചു. തമിഴ് കൂടാതെ ഹിന്ദി, മലയാളം ഭാഷകളിലും ശബ്ദട്രാക്ക് പുറത്തിറക്കിയിരുന്നു. 

ചിത്രത്തിലെ എട്ട് ഗാനങ്ങൾക്കും എം.എം. കീരവാണിയാണ് ഈണം നൽകിയത്. 2015 ജൂൺ 13-ന് ഗാനങ്ങൾ പുറത്തിറക്കി. തെലുഗു ഭാഷയിൽ ഇനഗന്ധി സുന്ദർ, ആനന്ദ ശ്രീറാം എന്നിവർ ചേർന്ന് മൂന്ന് ഗാനങ്ങളും രാമജോഗയ്യ ശാസ്ത്രി, കെ. ശിവ ശക്തി, ചൈതന്യ പ്രസാദ് എന്നിവർ ഓരോ ഗാനങ്ങളും ആദിത്യ, നോയൽ സീൻ എന്നിവർ ചേർന്ന് ഒരു ഗാനവും രചിക്കുകയുണ്ടായി. തമിഴ്, തെലുഗു, മലയാളം ഭാഷകളുടെ ഗാനങ്ങളുടെ അവകാശം ടി-സീരീസും ഗാനങ്ങളുടെ ഹിന്ദി പതിപ്പിന്റെ അവകാശം സീ മ്യൂസിക് കമ്പനിയും സ്വന്തമാക്കി. 

## ഗാനങ്ങൾ

## പ്രതികരണങ്ങൾ
123telugu.com എന്ന വെബ്സൈറ്റ് ഗാനങ്ങൾക്ക് അനുകൂലമായ അഭിപ്രായമാണ് രേഖപ്പെടുത്തിയത്. *"All the songs are situational and will impress you even more after you watch S S Rajamouli’s stunning visuals on screen"* എന്നാണ് അവർ അഭിപ്രായപ്പെട്ടത്. Indiaglitz എന്ന വെബ്സൈറ്റ് 5 ൽ 3.25 സ്കോർ ഈ ശബ്ദട്രാക്കിന് നൽകുകയും *"A variety of genres keep you engaged. Keeravani marshalls his traditionalism as well as his knack for the zeitgeist in bringing out the most unlikely chorusus, among others"* എന്ന് അഭിപ്രായപ്പെടുകയും ചെയ്തു. Filmievents.com എന്ന വെബ്സൈറ്റിൽ നിന്നും അനൂകൂലമായ പ്രതികരണങ്ങളാണ് ഗാനങ്ങൾക്ക് ലഭിച്ചത്. 5 ൽ 4 സ്കോറാണ് അവർ ബാഹുബലിയിലെ ഗാനങ്ങൾക്ക് നൽകിയത്. "The album relies heavily on classical instrumentation and is highly impressive" എന്നാണ് ഗാനങ്ങളെക്കുറിച്ച് ടൈംസ് ഓഫ് ഇന്ത്യ അഭിപ്രായപ്പെട്ടത്. 5-ൽ 4 സ്കോർ ഇവർ നൽകി. 
## അവലംബം
ലാൽഗുഡി പഞ്ചരത്നം

ലാൽഗുഡിയിലെ സപ്തഋഷീശ്വരനെയും പ്രവൃദ്ധ ശ്രീമതിയേയും പറ്റി ത്യാഗരാജസ്വാമികൾ രചിച്ച അഞ്ചുകൃതികളാണ് *ലാൽഗുഡി പഞ്ചരത്നം* എന്നറിയപ്പെടുന്നത്. ത്യാഗരാജസ്വാമികൾ രചിച്ച പല ത്യാഗരാജപഞ്ചരത്നകൃതികളിൽ ഒരു കൂട്ടമാണിത്
## ലാൽഗുഡി പഞ്ചരത്നകൃതികൾ

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
തിരുവൊട്ടിയൂർ പഞ്ചരത്നം

തിരുവൊട്ടിയൂരിലെ ത്യാഗരാജക്ഷേത്രത്തിലെ ത്രിപുരസുന്ദരിയെപ്പറ്റി ത്യാഗരാജസ്വാമികൾ രചിച്ച അഞ്ചുകൃതികളാണ് *തിരുവൊട്ടിയൂർ പഞ്ചരത്നം* എന്നറിയപ്പെടുന്നത്. ത്യാഗരാജസ്വാമികൾ രചിച്ച പല ത്യാഗരാജപഞ്ചരത്നകൃതികളിൽ ഒരു കൂട്ടമാണിത്. തന്റെ ശിഷ്യനായ വീണാ കുപ്പയ്യരുടെ അപേക്ഷപ്രകാരമാണ് സ്വാമികൾ ഇവ രചിച്ചത്.
## തിരുവൊട്ടിയൂർ പഞ്ചരത്നകൃതികൾ

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
കോവൂർ പഞ്ചരത്നം

കാഞ്ചീപുരത്തെ കോവൂരിലെ സുന്ദരേശ്വരക്ഷേത്രത്തിലെ പ്രതിഷ്ഠയെപ്പറ്റി ത്യാഗരാജസ്വാമികൾ രചിച്ച അഞ്ചുകൃതികളാണ് *കോവൂർ പഞ്ചരത്നം* എന്നറിയപ്പെടുന്നത്. ത്യാഗരാജസ്വാമികൾ രചിച്ച പല ത്യാഗരാജ പഞ്ചരത്നകൃതികളിൽ ഒരു കൂട്ടമാണിത്
## കോവൂർ പഞ്ചരത്നകൃതികൾ

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
ശ്രീരംഗപഞ്ചരത്നം

ത്യാഗരാജസ്വാമികൾ രചിച്ച പല ത്യാഗരാജ പഞ്ചരത്നകൃതികളിൽ ഒരു കൂട്ടമാണ് *ശ്രീരംഗപഞ്ചരത്നം* എന്നറിയപ്പെടുന്ന കൃതികൾ.
## ശ്രീരംഗപഞ്ചരത്നകൃതികൾ

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ